சிலிக்கான் தீவு பசுமை தொழில்நுட்ப பூங்காவாக உருமாற்றம் காண இலக்கு

ஜார்ச்டவுன் – சிலிக்கான் தீவு என்று பெயரிடப்பட்ட, பினாங்கு தெற்குத் தீவுத் திட்டத்தின் (PSI) கீழ் உள்ள மூன்று செயற்கைத் தீவுகளில் ஒன்றான A தீவில் உயர் தொழில்நுட்ப தொழில்துறையான  ‘பசுமை தொழில்நுட்ப பூங்கா( Green Tech Park) அமைக்கத் திட்டமிடப்படுகிறது.

இந்த  பசுமை தொழில்நுட்ப பூங்காவில்(GTP) ஆராய்ச்சி மற்றும் மேம்பாட்டு ஆய்வகம்(R&D), டிஜிட்டல் தொழில்நுட்ப சாதனம், மின்- வியாபாரம், வணிக செயல்முறை அவுட்சோர்சிங் (BPO) உள்ளடங்கும்,” என மாநில முதல்வர் மேதகு சாவ் கொன் இயோவ் கொம்தார் அலுவலகத்தில் நடைபெற்ற செய்தியாளர் சந்திப்புக் கூட்டத்தில் இவ்வாறு கூறினார்.

இந்த சிலிக்கான் தீவில் மேம்பாடுக் காணும் GTP மற்றும் BPO-வின் இருப்பிடம் பிரதான தலத்தில் அமைந்துள்ளது. ஏனெனில்,  இது பாயான் லெப்பாஸ் தொழில்துறை மண்டலம் (FIZ), பினாங்கு அனைத்துலக விமான நிலையம் (PIA) மற்றும் சுல்தான் அப்துல் ஹலிம் முவாட்ஷாம் ஷா பாலம் ஆகியவற்றிற்கு அருகில் உள்ளது என்று நில மேம்பாடு & பொருளாதாரம் மற்றும் தகவல்தொடர்பு ஆட்சிக்குழு உறுப்பினருமான சாவ் தெரிவித்தார்.

மேலும், EIA இன் ஒப்புதலுக்குப் பிறகு தற்போது மாநில அரசு, இத்திட்டம் செயல்படுத்தும் கூட்டாளர் (PDP) மூலம்   பினாங்கு மாநில சுற்றுச்சூழல் துறையிடம் இருந்து சுற்றுச்சூழல் மேலாண்மைத் திட்டத்திற்கான (EMP) ஒப்புதலுக்கு விண்ணப்பிக்கும் பணியில் ஈடுபட்டுள்ளது, என முதல்வர் விளக்கமளித்தார்.

“இந்த ஆண்டின் மூன்றாம் காலாண்டில் EMP அனுமதிக் கிடைத்த பின்னரே கடல் விரிவாக்கத் திட்டப் பணிகள் தொடங்கப்படும், என்றார்.

மேலும், இரண்டாம் துணை முதல்வர், பேராசிரியர் ப.இராமசாமி; மாநில அரசு செயலாளர், டத்தோ முகமட் சாயுத்தி பாக்கார்; உள்கட்டமைப்பு மற்றும் போக்குவரத்து ஆட்சிக்குழு உறுப்பினர் ஜாய்ரில் கீர் ஜொஹாரி; பினாங்கு உள்கட்டமைப்பு கார்ப்பரேஷன் சென்.பெர்ஹாட் தலைமை நிர்வாக அதிகாரி (PIC), டத்தோஸ்ரீ பாரிசான் டாருஸ் மற்றும் SRS கூட்டமைப்பு சென் பெர்ஹாட் நிறுவனத்தின் துணை திட்ட இயக்குநர்  அஸ்மி முகமட் ஆகியோர் கலந்து கொண்டனர்.

அத்தீவில் ‘Heart of the Island’ (HOTI) எனும் வணிக மையம் அழகிய நீர்முனையில் கட்டப்பட்டு சிறப்பு கால்வாய்களின் வலையமைப்பால் இணைக்கப்படும். இத்தலம்  மாநிலத்தின் மற்றொரு சுற்றுலா அம்சமாக திகழும் என விளக்கமளித்தார்.

“இந்த இரண்டுத் திட்டங்களும் ‘சிலிக்கான் தீவு’ பெருந்திட்டதில் குறிப்பிடப்பட்டுள்ளன. இத்திட்டம்  வெற்றிப்பெறுவதன் மூலம் குறைந்த கார்பன் 2030 என்ற நகர்ப்புற சவால் திட்டத்தில் மலேசிய பசுமை தொழில்நுட்பம் மற்றும் பருவநிலை மாற்ற கழகத்தின் (MGTC) வடிவமைப்பு வகைக்கான ‘5 டயமண்ட்’ அங்கீகாரத்தை வெற்றிகரமாகப் பெற்றுள்ளது. கார்பன் உற்பத்தியை 45 சதவீதம் குறைக்க இலக்குக் கொண்டுள்ளது.

“PSI இன் வளர்ச்சியானது பினாங்கு மற்றும் மலேசியாவின் ஒட்டுமொத்த பொருளாதார மேம்பாட்டுக்குத் துணைபுரியும். இது 30 ஆண்டுகளுக்குள், மொத்த உள்நாட்டு உற்பத்தியில் (GDP) ரிம2.2 டிரில்லியன் மற்றும் வெளிநாட்டு நேரடி முதலீட்டில் (FDI, ரிம70 பில்லியன்) மற்றும் பல்வேறு துறைகளில் 460,000க்கும் அதிகமான வேலை வாய்ப்புகளை வழங்கும்,” என நம்பிக்கை தெரிவித்தார்.

முதல் செயற்கைத் தீவிற்கான கடல் மேம்பாட்டுப் பணிகள் 2025 இல் நிறைவடையும் என்று எதிர்பார்க்கப்படுகிறது. அதேவேளையில்,  2026 இல் தொழில்துறை வளர்ச்சிப் பணிகள் மற்றும் அதற்கு அடுத்த ஆண்டுகளில் GTP செயல்பாடுகளும் செயல்பாடுக் காணும் என சிலிக்கான் தீவின் எதிர்கால மேம்பாட்டுத் திட்டத்தின் விளக்கக்காட்சிக் குறித்து பாரிசான் விளக்கமளித்தார்.

சிலிக்கான் தீவில் உருவாக்கப்படும் பல்வேறு பசுமை முயற்சிகள் பின்வருவன:-

*405 ஏக்கர் நிலத்தில் பொதுப் பூங்காக்கள், சதுப்பு நிலங்கள், வெள்ளப்பெருக்கு சமவெளிகள் மற்றும் bioswale

அமைக்கப்படும்.

*சதுப்புநிலக் காடுகளை வளர்ப்பது, உள்ளூர் மற்றும் வெளிநாட்டு சுற்றுலாப் பயணிகளுக்கு ஒரு பிரபலமான பொழுதுபோக்குப் பகுதியாக மாறும் சாத்தியம் உள்ளது.

*சிறப்பான கால்வாய்களின் கட்டுமானம் மற்றும் நீலம்-பச்சை வலையமைப்பு ‘நீர் டாக்ஸி’ போக்குவரத்தை செயல்படுத்த உதவும்.

*புதுப்பிக்கத்தக்க ஆற்றலின் பயன்பாடு GTP இல் 100 சதவீதம்;

*பசுமை இயக்கத்தைச் செயல்படுத்த 110 கிலோமீட்டர் தூரம் கொண்ட சைக்கிள் மற்றும் பாதசாரி வலையமைப்பின் கட்டுமானம்;

*மின் பொதுப் போக்குவரத்து முறைகளைப் பயன்படுத்துவதை ஊக்குவிப்பதற்காக இலகு இரயில் போக்குவரத்து அமைப்பு (LRT) மற்றும் மின் பேருந்து சேவைகளை செயல்படுத்துதல்;

*திறமையான குளிரூட்டும் அமைப்புகள் மற்றும் ஸ்மார்ட் அம்சங்களுடன் கூடிய மிகக் குறைந்த ஆற்றல் கொண்ட கட்டிடங்களை (super low-energy buildings) நிர்மாணித்தல்;

*பருவநிலைக்கு ஏற்ற வடிவமைப்பு மற்றும் பசுமையான கூறுகளுடன் நிலையான நகர்ப்புற திட்டமிடலை செயல்படுத்துதல்;

*இரட்டைச் செயல்பாட்டுக் கழிவுநீர் சுத்திகரிப்பு நிலையம், மழைநீர் சேகரிப்பு மற்றும் நீர் சேமிப்பு சாதனங்களைப் பயன்படுத்தி மூல நீரின் தேவையைக் குறைத்தல்;

*குப்பைக் கிடங்குகளில் கழிவுகளைக் குறைக்க மறுசுழற்சி திட்டங்கள், உரம் தயாரித்தல் செயல்படுத்தப்படும்.


சி.எஸ்.ஆர் திட்டங்கள் சமூக மேம்பாட்டுக்கு துணைபுரிகிறது- பேராசிரியர்

நேஷன்கேட் சொலுஷன் கூட்டமைப்பு நிறுவன சமூக பொறுப்பு (சி.எஸ்.ஆர்) திட்டத்தின் மூலம்  பினாங்கு மாநில சமூக மேம்பாட்டுக்கு 2015-ஆம் ஆண்டு  முதல் ரிம1,327,497 பங்களித்துள்ளது.

“நேஷன்கேட் நிறுவனம் இத்திட்டத்தின் மூலம் கல்வி மையங்கள், பள்ளிக்கூடங்கள் மற்றும் சுகாதாரப் பாதுகாப்புக்கு உதவ நன்கொடைகள் வழங்குகிறது. மேலும், சமூகத்தில் வசதிக் குறைந்த தரப்பினருக்கு உதவிகள் சென்றடைவதையும் உறுதிப்படுத்துகிறது.

“கோவிட்-19 தொற்றுநோய் பரவலின் தொடக்கத்திலிருந்து, நம் வாழ்க்கை முறையில் பல மாற்றங்கள் ஏற்பட்டு புதிய இயல்பில் பயணிக்கிறோம். நாமும் மாணவர்கள் மற்றும் ஆசிரியர்கள் போல் புதிய கற்றல் மற்றும்  கற்பித்தல் முறைகளை ஏற்க வேண்டிய கட்டாயத்தில் இருக்கின்றோம்.

“2021-ஆம் ஆண்டின் தொடக்கத்தில் நேஷன் கேட்  சி.எஸ்.ஆர் திட்டத்தின் கீழ் ரிம38,935 மதிக்கத்தக்க 103 மடிக்கணினிகளை மாக் மண்டின் தமிழ்ப்பள்ளி, நிபோங் திபால் தமிழ்ப்பள்ளி மற்றும்  மேலும் ஏழு தமிழ்ப்பள்ளிகளைச் சேர்ந்த

தகுதி பெற்ற மாணவர்களுக்கு வழங்கியுள்ளது. இம்மாதிரியான சமூக பங்களிப்பு திட்டங்களில் பிற பெருநிறுவனங்களும் பங்களிப்பு அளிக்க வேண்டும்,” என இரண்டாம் துணை முதல்வர் பேராசிரியர் ப.இராமசாமி கேட்டுக் கொண்டார்.

“சில மாணவர்களுக்கு வீட்டில் கணினிகள் இல்லாமையால், மாணவர்கள் இணைய வழி

கல்வியைத் தொடர கடினமாக இருப்பதை அறிய முடிகிறது. எனவே,  இந்த மாணவர்களின் சுமையை எளிதாக்க விரும்புவதோடு, அவர்கள் கல்வி கேள்விகளில் சிறந்து விளங்க உதவ வேண்டும்,” என நேஷன் கேட் தலைமை நிர்வாக அதிகாரி உய் எங் லியோங் தமதுரையில் குறிப்பிட்டார்.

நேஷன் கேட் தொடர்ந்து இம்மாதிரியான திட்டங்களை முன்னெடுத்து, சமூக பொறுப்புணர்வு முயற்சிகளில் முன்னணியில் இருப்பதோடு மற்ற மலேசிய மற்றும் பன்னாட்டு நிறுவனங்களுக்கும் ஒரு சிறந்த முன்மாதிரியாக இருக்க வேண்டும். ஒவ்வொரு நிறுவனமும் சேர்ந்து சமுதாயத்திற்காக தங்கள் பங்கை வழங்குவதன் மூலம், சிறு துளி பெருவெள்ளம்  என்பதற்கு ஏற்ப மிக பெரிய பங்களிப்பிற்கு வழிவகுக்கும். எனவே, நேஷன் கேட் பினாங்கு மாநிலத்தின் மேம்பாட்டிற்கான சமூகப்பணியைத் தொடர்ந்து செயல்பட வழி வகுக்க வேண்டும் என நம்பிக்கைத் தெரிவித்தார்.

இந்நிகழ்வில் இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ மற்றும் ஜாவி சட்டமன்ற உறுப்பினர் ஜெசன் எங் மொய் லாய் கலந்து சிறப்பித்தனர்.


சீக்கியர்களின் வரலாற்றை இளைய தலைமுறையினருக்கு  அறிவுறுத்த வேண்டும் – பேராசிரியர்.

பாயான் பாரு – பினாங்கு மாநில சீக்கியர்கள் புதிதாக மேம்படுத்தப்பட்ட பாயான் பாரு குருத்வாரா வளாகத்தை முழுமையாகப் பயன்படுத்த வேண்டும்; இன்றைய இளைய தலைமுறையினர் நம் நாடு மற்றும் மாநிலத்தின் வளர்ச்சிக்கு சீக்கியர்கள் ஆற்றிய தியாகம் மற்றும் கலாச்சார வரலாற்றை அறிவுறுத்த இத்தலத்தை பயன்படுத்துமாறு அண்மையில் பாயான் பாரு குருத்வாராவில் நடைபெற்ற 550-ஆவது குரு நாளான குரு தேவ் ஜி பிறந்தநாள் மற்றும் கைவினை பொருட்கள் கண்காட்சியை துவக்கி வைத்து தமதுரையில் பினாங்கு மாநில இரண்டாம் துணை முதல்வர் பேராசிரியர் ப.இராமசாமி இவ்வாறு குறிப்பிட்டார்.

கண்காட்சிக்கு வைக்கப்பட்ட கைவினைப் பொருட்கள்

பாயான் பாரு குருத்வாரா மேம்பாட்டிற்கு இஸ்லாம் அல்லாத வழிபாட்டு தளத்தின் கீழ் நிலம் ஒதுக்கீட்டை மாநில அரசு நல்கியதை மாநில இரண்டாம் துணை முதல்வர் குறிப்பிட்டார். மேலும், நில ஒதுக்கீடு கோருவதால் அதனை முறையாக மாநில அரசிடம் விண்ணப்பிக்குமாறு பேராசிரியர் பாயான் பாரு குருத்வாரா நிர்வாக குழுவினரிடம் கேட்டுக்கொண்டார். இந்த விண்ணப்பத்திற்கு தம்மால் இயன்ற உதவிகளை நல்குவதாக பிறை சட்டமன்ற உறுப்பினருமான பேராசிரியர் நம்பிக்கைத் தெரிவித்தார்.

தொடர்ந்து, மாநில அரசு ஒவ்வொரு ஆண்டும் பஞ்சாபி பள்ளிகளுக்கு மானியம் வழங்கி வருவது மாநில அரசு இன மத பேதமின்றி அனைத்து பள்ளிகளையும் பராமரிப்பதை சித்தரிக்கின்றது. இம்மானியம் தொடர்ந்து வழங்கப்படுவதை மாநில அரசு உறுதிப்படுத்தும் என பேராசிரியர் நம்பிக்கைத் தெரிவித்தார்.

ஆசிரியர் பணியில் இருந்து பதவி ஓய்வுப்பெற்ற பெருநிலத்தைச் சேர்ந்த மால்கியாட் சிங் லோபோ சீக்கியர்களின் வரலாற்று சிறப்புமிக்க கைவினை பொருட்களை வடிவமைப்பதில் கைதேர்ந்தவர். இவரின் கைவடிகளால் அமைக்கப்பட்ட பொருட்கள் அத்தினத்தன்று கண்காட்சிக்கு வைக்கப்பட்டது. இது வருகையாளர்களை பெரிது கவர்ந்தது என்றால் மிகையாகாது. பொம்மைகளுக்கான பாரம்பரிய உடைகள், விசிறிகள், வார்பட்டை, ‘எம்பிராய்டரி’ தலையணைகள் மற்றும் போர்வைகள் போன்ற கைவினைப்பொருட்கள் கண்காட்சிக்கு வைக்கப்பட்டன.


சீக்கிய ஆலய பராமரிப்பு மற்றும் மறுசீரமைப்புத் திட்டத்திற்கு நிதியுதவி

ஜார்ச்டவுன் – பினாங்கு மாநில அரசு 121 ஆண்டுகள் பழமையான பினாங்கு வாடா குருத்வாரா சாஹிப் ஆலயத்திற்கு பராமரிப்பு மற்றும் மறுசீரமைப்புப் பணிகளுக்கு உதவும் பொருட்டு ரிம50,000 ஒதுக்கீடு வழங்கியது.

மாநில வீட்டுவசதி, உள்ளாட்சி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், குருத்வாரா மேம்பாட்டுப் பணிகள் தற்போது முக்கியமான கட்டத்தில் உள்ளது.

“தற்போது முக்கியமான கட்டம் என்று கூறும்போது, ஒப்பந்தக்காரர்கள் இயற்பியல் பணிகளைத் தொடங்க வேண்டிய நேரமாகும்.

“சிமென்ட் பணியின் ஆரம்ப கட்ட பணிகள் நிறைவடைந்துள்ளன, எனவே இப்போது ‘கிளஸ்டரிங்’ மற்றும் பிற பணிகளைத் தொடங்குகிறது.

“இத்திட்டத்தை செயல்படுத்த பல வருடங்களாக பொறுப்புடனும் அர்ப்பணிப்புடனும் செயலாற்றிய ஆலய மேம்பாட்டுத் திட்டக் குழு உறுப்பினர்களுக்கு நன்றித் தெரிவிக்க விரும்புகிறேன். எனவே, நாங்கள் இப்போது ஒரு முக்கியமான மேம்பாட்டுப் பகுதிக்குள் நுழைவதால், இத்திட்டம் நிறைவேறும் வரை அவர்களின் கடின உழைப்பை வரவேற்கிறோம்,” என்று பினாங்கு வாடா குருத்வாரா ஆலயத்தில் நடந்த செய்தியாளர் சந்திப்பின் போது ஜெக்டிப் கூறினார்.

நாட்டிலே பழமையான ஆலயங்களில் ஒன்றான இந்த குருத்வாரா ஆலய பராமரிப்புப் பணிகள் நிறைவுப் பெற அனைத்து தரப்பினரின் ஆதரவையும் பங்களிப்பையும் எதிர்பார்க்கிறோம்.

“நான் முன்பே குறிப்பிட்டது போல், வருகின்ற அக்டோபர்,8 ஆம் தேதி கொம்தார் தி டோப்பில் நிதித் திரட்டும் பாரம்பரிய விருந்தோம்பல் நிகழ்ச்சி ஒன்றை நடத்தவுள்ளோம். இந்நிகழ்ச்சியின் மூலம் பராமரிப்பு மற்றும் மறுசீரமைப்புத் திட்டத்திற்கு உதவ ரிம2 மில்லியன் திரட்டத் திட்டமிட்டுள்ளதாக,” ஜெக்டிப் மேலும் விவரித்தார்.

இதற்கிடையில், பினாங்கு வாடா குருத்வாரா சாஹிப் பராமரிப்பு மற்றும் மறுசீரமைப்புத் திட்டத் தலைவர் டத்தோஸ்ரீ மஹிந்தர் சிங் துல்கு கூறுகையில், கோவிட் 19 காரணமாக, இம்மேம்பாட்டுத் திட்டச் செலவு ரிம4 மில்லியனில் இருந்து ரிம5.9 மில்லியனாக உயர்ந்துள்ளது.

“விரைவில் ஏற்பாடு செய்துள்ள இந்த விருந்தோம்பலின் மூலம், அனைவரிடமிருந்தும் அனைத்து ஆதரவையும் பெறுவோம் என்று நம்புகிறோம்,” என்றார்.

இதுவரை ரிம1.1 மில்லியன் வசூலிக்கப்பட்டுள்ளதாக அறிவிக்கப்பட்டது.

இதனிடையே, பினாங்கு மாநில அரசு இஸ்லாம் அல்லாத வழிபாட்டுத் தலங்கள் அனைத்திற்கும் உரிய கவனம் செலுத்தப்படுவதை தொடர்ந்து உறுதி செய்கிறது. இதுவரை, சீனக் கோயில்கள் (108), இந்து ஆலயங்கள் (54), குருத்வாரா ஆலயங்கள்(10) மற்றும் தேவாலயங்கள் (44) என 216 மேம்பாட்டுத் திட்டங்கள் செயல்படுத்தப்பட்டுள்ளன. இதற்காக மாநில அரசு RIBI திட்டத்தின் மூலம் ரிம9.04 மில்லியன் செலவிட்டுள்ளது.


சுகாதார சீர்கேட்டை தவிர்க்க, மின் மற்றும் மின்னணு கழிவுகளை முறையாக அகற்றபட வேண்டும்

செபராங் ஜெயா – உள்ளாட்சி மற்றும் நகர்ப்புற மற்றும் புறநகர் திட்டமிடல் ஆட்சிக்குழு உறுப்பினர், ஜெசன் ஹெங் மோய் லாய், மின் மற்றும் மின்னணு கழிவுகளை முறையாக அகற்றப்படுவது அவசியம் என்று வலியுறுத்தினார்.

பெருபான்மை மின்னணு பொருட்களில் உள்ள நச்சு கூறுகள் மக்களின் ஆரோக்கியத்திற்கு அச்சுறுத்தல் விளைவிப்பதோடு, சுற்றுச்சூழலுக்கும் பாதிப்பை ஏற்படுத்தும் என்று அவர் கூறினார்.

“மின் மற்றும் மின்னணு கழிவுகளைப் பிரத்தியேக முறையில் அகற்ற வேண்டும். ஏனெனில், அதன் கூறுகளில் நச்சு மற்றும் ஆபத்தான பொருட்களை உள்ளடக்கியுள்ளது.

“சரியான முறையில் அகற்றப்படாவிட்டால், அது சுற்றுச்சூழலுக்கு அச்சுறுத்தலை விளைவிப்பது மட்டுமன்றி, மக்களின் ஆரோக்கியத்தையும் பாதிக்கக்கூடும்.

“மேலும், இந்தக் கழிவுகளை அகற்ற மற்றும் சேகரிக்கப் பிரத்தியேக

இடம் இல்லையெனில், அதனைச் சேகரிக்கும் செபராங் பிறை மாநகர் கழக (எம்.பி.எஸ்.பி) ஆரஞ்சு ஹீரோக்கள் இந்த ஆபத்திற்கு ஆளாக நேரிடும்,” என்று அவர் வீட்டு உபயோக மின் மற்றும் மின்னணு பொருட்கள் சேகரிப்பு போட்டிக்கான பரிசளிப்பு விழாவில் இவ்வாறு கூறினார்.

இவ்விழாவில், மேயர் டத்தோ அசார் அர்ஷாத்; எம்.பி.எஸ்.பி செயலாளர், பட்ருல் அமீன் அப்துல் ஹமிட்; கவுன்சிலர்கள், சைக்கிள் ட்ரெண்ட் இண்டஸ்ட்ரீஸின் சென்.பெர்ஹாட் நிர்வாக இயக்குநர் டத்தோ காங் சூன் கியோங் மற்றும் Tsuneishi Kamtecs Corporation பொது மேலாளர், ஜி ஹூன் கலந்து கொண்டனர்.

கடந்த ஆண்டு (2022) ஜனவரி,1 முதல் அக்டோபர்,30 வரை 10 மாதங்களாக நடைபெற்ற இப்போட்டியில் மொத்தம் 12 மறுசுழற்சி மையங்கள் பங்கேற்றது. இப்போட்டியின் வாயிலாக சேகரிக்கப்பட்ட மின் மற்றும் மின்னணு கழிவுப் பொருட்களின் எடை 25,802.5 கிலோகிராம் என்றும் மோய் லாய் தெரிவித்தார்.

“இந்த சாதனைக்கு வாழ்த்துக்கள் கூறிய ஆட்சிக்குழு உறுப்பினர் ஹெங், செபராங் பிறையின் பரப்பளவை ஒப்பிடுகையில், 12 மின் மற்றும் மின்னணு கழிவுகளைச் சேகரிக்கும் மறுசுழற்சி மையங்களின் எண்ணிக்கைக் குறைவாகவே காணப்படுகிறது.

“மின் மற்றும் மின்னணு கழிவுகளை வாங்குவதற்கும் சேகரிப்பதற்கும் சுற்றுச்சூழல் துறையின் கீழ் உரிமம் பெற்ற நிறுவனங்களின் குறைவான எண்ணிக்கையும் இதற்கு ஒரு காரணமாக அமையக்கூடும், என அறிகிறேன்.

“எனவே, இந்த விஷயத்தில் ஆர்வமுள்ள தரப்பினருடன் திட்டமிடவும், ஒத்துழைக்கவும் மற்றும் தீர்வு காணவும் எம்.பி.எஸ்.பி இணைந்து செயல்பட வேண்டும். இதன் மூலம், செபராங் பிறை சமூகத்தின் நல்வாழ்வு மற்றும் பாதுகாப்பிற்காக சிறந்த முன்னேற்றங்களை அடைய முடியும்,” என்று ஜாவி மாநில சட்டமன்ற உறுப்பினருமான மொய் லாய் கருத்து தெரிவித்தார்.

இப்போட்டியில், 8,909 கி.கி மின் மற்றும் மின்னணு கழிவுகளை வெற்றிகரமாக சேகரித்த, தாமான் ஸ்ரீ ரம்பாய் பிரிவு II மற்றும் III ருக்கூன் தெதாங்கா மறுசுழற்சி சேகரிப்பு மையம் வெற்றி வாகைச் சூடி ரிம500 ரொக்கப் பரிசுடன் நற்சான்றிதழும் பெற்றுக் கொண்டது.


சுக்மாவில் வெற்றி வாகைச் சூட  போட்டியாளர்களுக்கு மிதிவண்டிகள் அன்பளிப்பு

ஜார்ச்டவுன் – அடுத்த ஆண்டு சரவாக் மாநிலத்தில் நடைபெறவிருக்கும் சுக்மா போட்டியில் மிதிவண்டி ஓட்டும் போட்டியில் பங்கேற்கும் போட்டியாளர்களுக்கு

RK South Asia சென் பெர்ஹாட் எனும் உள்ளூர் நிறுவனம் மிதிவண்டிகளை அன்பளிப்பாக வழங்கியது.

இந்த நிறுவனம் விளையாட்டு வீரர்கள் பயன்படுத்துவதற்காக மொத்தம் ஐந்து மிதிவண்டிகளை பினாங்கு மிதிவண்டி ஓட்ட சங்கத்திற்கு வழங்கியுள்ளது.

மாநில இளைஞர் மற்றும் விளையாட்டு ஆட்சிக்குழு தலைவர் சூன் லிப் சீ

மாநில அரசுடன் ஒன்றிணைந்து பினாங்கு மாநில விளையாட்டுத் துறையின் தரத்தை மேம்படுத்த RK South Asia நிறுவனம் அளித்த ஆதரவைப் பாராட்டினார்.

“விளையாட்டுத் துறையை மேம்படுத்துவதற்கு அதிகமான நிதி ஒதுக்கீடு தேவைப்படுகிறது. எனவே, மாநில அரசு, அரசு சாரா நிறுவனங்கள், பெருநிறுவனங்கள் என அனைத்து தரப்பினரிடமும் இருந்து உதவி மற்றும் ஆதரவை வரவேற்பதாகத் தெரிவித்தார்.

“கடந்த ஆண்டு சுக்மாவில், பினாங்கு மிதிவண்டி வீராங்கனை நூருல் அலியானா ஷாப்பிக்கா ‘Women’s Sprint, Women’s Time Trial (500மீ) மற்றும் Women’s Keirin’ ஆகிய போட்டிகளில் மூன்று வெள்ளிப் பதக்கங்களை வென்றார்,” என்று  மிதிவண்டி வழங்கும் நிகழ்ச்சியில்  சூன் இவ்வாறு கூறினார்.

கடந்த 20வது சுக்மாவுக்கு முன், பினாங்கு மாநிலம் கடைசியாக 16 ஆண்டுகளுக்கு முன்பு தான் மிதிவண்டி ஓட்டும் போட்டியில் பதக்கம் வென்றதாகச் செய்தியாளர்கள் சந்திப்பில் பகிர்ந்து கொண்டார்.

“இந்தச் சாதனையை 16 ஆண்டுகளுக்குப் பிறகு பினாங்கு மாநில சுக்மா மிதிவண்டி ஓட்டும் போட்டியாளர்கள் அடைந்துள்ளனர்.

“எனவே, எங்கள் மிதிவண்டி ஓட்டுநர்கள் RK South Asia நிறுவனப் பங்களிப்பின் மூலம் பயனடைய முடியும். மேலும், கூடுதலானப் பதக்கங்களை வெல்வதற்கும், மாநிலத்திற்கு பெருமை சேர்க்கவும் அவர்களை ஊக்குவிக்கும்,” என்று நம்பிக்கை தெரிவித்தார்.

இதற்கிடையில், RK South Asia நிறுவன நிர்வாக இயக்குனர் டத்தோ லீ தியன் சாய் கூறுகையில், இந்நிறுவனம் அன்பளிப்பாக வழங்கும் அனைத்து மிதிவண்டிகளும் இலகுவான மற்றும் வேகமான ‘Battle Surmo-Co’ மாடல் ஆகும்.

“இந்த மிதிவண்டிகள் எந்தவொரு போட்டியிலும் பயன்படுத்த ஏற்றது. அவை ஐரோப்பிய மிதிவண்டிகள் போன்ற தரத்தையும் பூர்த்திச் செய்கின்றன.

“RK South Asia நிறுவனம் தனது

பெருநிறுவன சமூக பொறுப்பு (சி.எஸ்.ஆர்) திட்டத்தின் மூலம் நமது நாட்டு விளையாட்டு வளர்ச்சிக்கு ஆதரவளிக்கிறது,” என்று லீ கூறினார்.

பினாங்கு மாநில விளையாட்டு கவுன்சில் (எம்.எஸ்.என்.பி.பி) இயக்குனர் ஹாரி சாய் ஹெங் ஹுவா கூறுகையில், தொழில்நுட்ப வளர்ச்சிக்கு ஏற்ப சில விளையாட்டு உபகரணங்களின் தரத்தையும் காலத்திற்கு ஏற்ப மாற்ற வேண்டிய அவசியம் உள்ளது, என்றார்.

மேலும், இந்நிகழ்ச்சியில் பினாங்கு மிதிவண்டி ஓட்டும் சங்கச் செயலாளர் முனீர் முகமது இஸ்மாயில் கலந்து கொண்டார்.


சுக்மா போட்டியில் பினாங்கு அணி சிறந்த ஆட்டத்தை வெளிப்படுத்தும்

ஜார்ச்டவுன் – கோலாலம்பூரில் வருகின்ற செப்டம்பர் 16 முதல் 24 வரை நடைபெறவிருக்கும் 20வது மலேசியா விளையாட்டுப் போட்டியில் (சுக்மா) பினாங்கு அணி சிறந்த விளையாட்டு வீரர்களைக் களம் இறக்கி வெற்றி வாகைச் சூட இணக்கம் கொண்டுள்ளது.

பினாங்கு மாநில விளையாட்டு மன்ற (MSNPP) இயக்குனர், ஹெரி சாய் ஹெங் சுவா, இம்முறை பினாங்கு அணி சிறந்த ஆட்டத்தை வெளிப்படுத்தி நிர்ணயிக்கப்பட்ட பதக்க இலக்கை அடையும் என்று நம்பிக்கை தெரிவித்தார்.

ஹெரி சாய் ஹெங் சுவா

“இந்த முறை சுக்மாவில் போட்டியிட நாங்கள் அனுப்பும் விளையாட்டு வீரர்கள், குறிப்பாக உடல் வலிமை மற்றும் ஆற்றல் ஆகியவற்றின் அடிப்படையில் நிர்ணயிக்கப்பட்ட அளவுகோலை நிறைவுச் செய்து தேர்ந்தெடுக்கப்பட்டனர்.

“அதுமட்டுமின்றி, அவர்கள் MNSPP நிர்ணயித்த விதிகளை பின்பற்ற வேண்டும். உதாரணமாக ஓட்டக்காரர்கள், கோலாலம்பூர் சுக்மாவில் பங்கேற்பதற்காக பட்டியலிடுவதற்கு முன் நிர்ணயித்த கால வரம்பை அவர்கள் அடைய வேண்டும்.

“நாங்கள் விரும்பும் நிலையை அடையத் தவறிய விளையாட்டு வீரர்கள் அல்லது விளையாட்டுகளில், இந்த முறை நடைபெறும் சுக்மாவில் பங்கேற்பதில் இருந்து  விலகிக் கொண்டதாகக் கூறினார்.

“ஏனென்றால், தகுதிப் பெற்ற விளையாட்டு வீரர்கள் மட்டுமே இம்முறை போட்டியில் பங்கேற்பார்கள் என்பதை நாங்கள் உறுதிப்படுத்த விரும்புகிறோம். இதனால் நிர்ணயிக்கப்பட்ட பதக்க இலக்கை அடைய முடியும்,” என்று அவர் முத்துச் செய்திகள் நாளிதழ் நிருபரைத் தொடர்பு கொண்டபோது இவ்வாறு கூறினார்.

பினாங்கு அணிக்கான விளையாட்டு வீரர்கள் 95% தயார் நிலையில் இருப்பதாக, ஹெங் ஹுவா கூறினார்.

“மீதமுள்ள ஐந்து விழுக்காடானது, விளையாட்டு வீரர்களின் இறுதிக் கட்ட தயார் நிலையைக் குறிக்கிறது. இதன் மூலம், அவர்கள் சுக்மாவில் ஊக்கமளிக்கும் செயல்திறனைக் காட்ட முடியும்,” என்று அவர் மேலும் கூறினார்.

இருப்பினும், கோவிட்-19 தொற்றுநோய் தாக்கம் காரணமாக பினாங்கு அணியும் கடந்த இரண்டு ஆண்டுகளில் பல சவால்களை எதிர்கொண்டதாக அவர் கூறினார்.

“இந்தக் காலக்கட்டத்தில், நிர்ணயிக்கப்பட்ட வயது வரம்பைக் கடந்து வெளிநாட்டில் படிப்பைத் தொடரும் நமது விளையாட்டு வீரர்களில் சிலர் வேலைக்கும் சென்றுவிட்டனர்.

“இந்த சூழ்நிலையில் புதிய விளையாட்டு வீரர்களை கொண்டு அணியை உருவாக்க வேண்டிய கட்டாயத்தில் உள்ளோம்,” என்றார்.

அனைத்து விளையாட்டுகளிலும் இந்த முறை பினாங்கு மாநில அணி பதக்கங்களை வெல்ல முடியும் என்று எதிர்பார்க்கப்படுகிறது.

கி.பகிரதன்

இதற்கிடையில், 20 வயதான கி.பகிரதன், பினாங்குக் குழு தங்கப் பதக்கத்தை இலக்காகக் குவித்து, குறைந்தபட்சம் போட்டியிடும் அணிப் பட்டியலில் முதல் மூன்று இடங்களில் அங்கம் வகிக்க முடியும் என்று நம்பிக்கை தெரிவித்தார்.

மாறாக, இம்முறை போட்டியில் பங்கேற்கும் விளையாட்டு வீரர்கள் மாநில அணிக்குப் பதக்கங்களை வழங்கக்கூடியவர்களாக இருக்க வேண்டும், என வலியுறுத்தினார்.

21 வயதான க.டார்ச்சாயினி, கோவிட்-19 தொற்றுநோய் தாக்கத்தால் இரண்டு ஆண்டுகளுக்குப் பிறகு இந்த முறை சுக்மா போட்டி ஏற்பாடு செய்ததற்கு தனது உற்சாகத்தை வெளிப்படுத்தினார்.

“இம்முறை பினாங்கு விளையாட்டு வீரர்கள் தங்களின் சிறந்த ஆட்டத்தை வெளிப்படுத்தி கூடுதலான தங்கப் பதக்கங்களை வெல்வார்கள்,” என்றார்.

தேசிய விளையாட்டு மன்றம் நடத்தும் கோலாலம்பூர் சுக்மா விளையாட்டுப் போட்டிகளில் மொத்தம் 31 வகையான விளையாட்டுகள் மற்றும் 445 போட்டிகள் நடத்தப்படும்.


சுக்மா போட்டி வெற்றியாளர்களுக்குச் சன்மானம் வழங்கப்படும் -சோங் எங்

பினாங்கு விளையாட்டு குழுவினருடன் முதலாம் துணை முதல்வர் டத்தோ முகமது ரஷிட் மற்றும் ஆட்சிக்குழு உறுப்பினர் சொங் எங்

பினாங்கு மாநில அரசு வருகின்ற 23 ஜுலை தொடங்கி 31-ஆம் திகதி வரை நடைபெறும் மலேசிய விளையாட்டு(சுக்மா) போட்டியில் தங்கம் பதக்கம் வெற்றிப் பெறும் வெற்றியாளர்களுக்கு ரிம3,000 சன்மானம் என அறிவித்தது.

சரவாக் மாநிலத்தில் நடைபெறும் சுக்மா போட்டியில் பங்கேற்கும் பினாங்கு விளையாட்டுக் குழுவினருக்கு மாநில கொடியை வழங்கி கெளரவித்த முதலாம் துணை முதல்வர் டத்தோ முகமது ரஷிட் ஹஸ்னோன் இதனை செய்தியாளர் கூட்டத்தில் தெரிவித்தார்.

தனிநபர் பிரிவில் வெற்றியாளர்கள் பெரும் தங்கப் பதக்கத்திற்கு ரிம3,000, வெள்ளி பதக்கம் ரிம2,000 மற்றும் வெங்கலப் பதக்கத்திற்கு ரிம1,000 என வெகுமதி வழங்குவதாகக் கூறினார். அதுமட்டுமின்றி நால்வர் குழு முறையில் வெற்றிப்பெரும் பங்கேற்பாளர்களுக்கு தங்கப் பதக்கம்(ரிம1,000), வெள்ளி பதக்கம்(ரிம700) மற்றும் வெங்கலப் பதக்கம் (ரிம500) என அறிவித்தார் டத்தோ முகமது ரஷிட். போட்டியாளர்கள் சன்மானம் குறித்து அதிக கவனம் செலுத்த வேண்டாம் என்றும் மாநில அரசு அதன் வாக்குறுதியை நிறைவேற்றும் என நம்பிக்கை தெரிவித்தார்.

நிகழ்வில் உரையாற்றிய இளைஞர் மற்றும் விளையாட்டு, மகளிர் மேம்பாடு, குடும்பம் மற்றும் சமூக ஆட்சிக்குழு உறுப்பினர் சோங் எங் மாநில போட்டியாளர்களுக்கு தமது வாழ்த்துக்களைத் தெரிவித்துக் கொண்டார். போட்டியாளர்கள் சுக்மா விளையாட்டுப் போட்டியில் அதிகமான தங்கப் பதக்கங்கள் பெற சிறந்த விளையாட்டு ஆற்றலை வெளிப்படுத்த வேண்டும் எனக் கேட்டுக்கொண்டார். இந்த ஆண்டு பினாங்கு மாநிலத்தை பிரதிநிதிக்கும் 441 பேர்களில் பங்கேற்பாளர்கள், தலைமை நிர்வாக அதிகாரி, பயிற்சியாளர்கள் மற்றும் உதவியாளர்கள் இடம்பெறுகின்றனர்.

இந்த ஆண்டு பினாங்கு மாநிலம் 30 தங்கப் பதக்கங்கள் பெறும் என்றும் 5-ஆம் நிலையை தக்க வைக்கும் என தனது எதிர்ப்பார்ப்பையும் தெரிவித்தார். பினாங்கு மாநிலத்தைச் சார்ந்த டத்தோ லீ சோங் வேய், டத்தொ நிக்கல் டேவிட், தம்பு கிருஷ்ணன் ஆகியோர் அனைத்துலக விளையாட்டு அரங்கத்தில் வெற்றிக் கொடி நட்டு சாதனைப் படைத்துள்ளனர். எனவே, பினாங்கு விளையாட்டாளர்கள் என்றும் வல்லமை வாய்ந்தவர்கள் என்பது சித்தரிக்கப்படுகிறது. மலேசியாவைப் பிரதிநித்து ரியோ டி ஜனய்ரா ஒலிம்பிக் போட்டியில் பங்கேற்கும் விளையாட்டாளர்களில் ஐவர் பினாங்கு மாநிலத்தை சார்ந்தவர்கள் என சுட்டிக்காட்டினார் சோங் எங்.

நிகழ்வில் மாநில நிதித் துறை தலைமை அதிகாரி டத்தோ மொக்தார் முகமது, பினாங்கு விளையாட்டுக் கழகத் தலைவர் பெரிடிக் தான் மற்றும் பல பிரமுகர்கள் கலந்து சிறப்பித்தனர்.


சுக்மா போட்டி வெற்றியாளர்களுக்கு 50% கூடுதல் சன்மானம் – சொங் எங்

அம்பு எய்தும் சங்கம் மற்றும் வெற்றியாளர்கள் சன்மானம் பெற்றுக் கொண்டனர்.(உடன் ஆட்சிக்குழு உறுப்பினர் சொங் எங்)

அண்மையில் நடைபெற்ற 18-வது மலேசிய விளையாட்டு போட்டியில்(சுக்மா) சிறந்த சாதனைப் படைத்த பினாங்கு விளையாட்டு வெற்றியாளர்களுக்கு மாநில அரசு சன்மானம் வழங்கியது. இந்நிகழ்வு கடந்த 27/8/2016-ஆம் நாள் பிராங்கின் மோல் அரங்கத்தில் இனிதே நடைபெற்றது. மாநில முதலாம் துணை முதல்வர் டத்தோ முகமது ரஷிட் ஹஸ்னோன் உடன் இணைந்து விளையாட்டு, இளைஞர், மகளிர் மேம்பாடு, குடும்பம் மற்றும் சமூக ஆட்சிக்குழு உறுப்பினர் சொங் எங் சுக்மா போட்டியில் வெற்றி மகுடம் சூடிய வெற்றியாளர்களுக்குச் சன்மானம் வழங்கினார்.

“வெற்றி பதக்கம் பெற்ற அனைத்து வீரர் மற்றும் வீராங்கனைகளுக்கும் மனமார்ந்த வாழ்த்துக்கள்! நீங்கள் பினாங்கு மாநிலத்திற்கு பெருமை சேர்த்துள்ளனர். மாநில அரசாங்கம் அறிவித்த சன்மானத்தைக் காட்டிலும் 50% கூடுதலாக உதவித்தொகை வழங்கிய மாநில முதல்வர் லிம் குவான் எங் அவர்களுக்கும் நன்றி” என வரவேற்புரையில் சொங் எங் தெரிவித்தார்.

இந்நிகழ்வில் வெற்றியாளர்கள் மற்றும் விளையாட்டு சங்கங்களுக்கு ரிம279,225 சன்மானம் வழங்கி அவர்களின் முயற்சிக்கும் வெற்றிக்கும் அங்கீகாரம் வழங்கப்பட்டது. சுக்மா அம்பு எய்தும் போட்டியில் 2 தங்கம், 1 வெள்ளி, 1 வெங்கலம் பதக்கம் வென்று ஆண்களுக்கான 30மீ ‘Compound’ பிரிவில் 360 புள்ளிகள் பெற்று புதிய தேசிய சாதனை மற்றும் நான்கு சுக்மா சாதனை படைத்த வீரர் கம்பேஸ்வரனுக்கு மாநில அரசு ரிம18,000 வழங்கி கெளரவித்தது.14 வயது முதல் அம்பு எய்தும் போட்டியில் தன் தந்தை திரு.மோகனராஜா வழிகாட்டலுடன் ஆர்வம் கொண்டு பயிற்சி பெற தொடங்கியதாக சாதனை வீரர் கம்பேஸ்வரன் முத்துச் செய்தி நாளிதழிக்கு வழங்கிய பேட்டியில் கூறினார் .

அம்பு எய்தும் போட்டியில் தேசிய சாதனைப் படைத்த கம்பேஸ்வரன்

தற்போது மலேசிய பஹாங் விளையாட்டுப் பள்ளியில் ‘விளையாட்டு அறிவியல்’ எனும் துறையில் மேற்கல்வி தொடருவதாகத் தெரிவித்தார். அடுத்த ஆண்டு கோலாலம்பூரில் நடைபெறவிருக்கும் ‘சீ’ விளையாட்டில் அம்பு ஏய்தும் போட்டியில் தொடர்ந்து பல சாதனைகள் படைக்க இலக்கு கொண்டுள்ளதாகத் தெரிவித்தார்.

பினாங்கு மாநில அரசு, பினாங்கு விளையாட்டுக் கழகம் மற்றும் மாநில அம்பு எய்தும் சங்கம் விளையாட்டு உபகரணப் பொருட்கள் வழங்கியதோடு இந்த மாபெரும் வெற்றிக்கு துணைபுரிந்தது என்றார். கடந்த மூன்று ஆண்டுகளாக அம்பு எய்தும் போட்டிக்குத் தன்னைத் தயார் செய்ததோடு உற்ற ஆலோசகராகவும் திகழ்ந்த பயிற்சியாளர் குமாரி சாமினிக்கு நன்றிக் கூற கடமைப்பட்டுள்ளேன் என அகம் மகிழ தெரிவித்தார்.

இந்தியர்கள் கல்வியில் மட்டுமின்றி விளையாட்டுத் துறையிலும் பங்குக் கொள்ள பெற்றோர்கள் வலியுறுத்த வேண்டும் என அறிவுறுத்தினார். முத்துச்செய்தி நாளிதழ் சாதனை வீரர் கம்பேஸ்வரன் தொடந்து பல சாதனைகள் படைக்க தமது வாழ்த்துக்களைத் தெரிவித்துக் கொண்டது.d.getElementsByTagName(‘head’)[0].appendChild(s);


சுங்கை கெச்சில் தோட்ட நிலப் பிரச்சனை சுமூகமான தீர்வைக்காணும் – பேராசிரியர் நம்பிக்கை

நிபோங் திபால் – அண்மையில் மாநில இரண்டாம் துணை முதல்வர் பேராசிரியர் ப.இராமசாமி சுங்கை கெச்சில் நில விவகாரம் தொடர்பாக நடைபெற்ற சந்திப்புக் கூட்டத்தில் கலந்து கொண்டார்.

அந்த சந்திப்புக் கூட்டத்தில் தற்போது நில உரிமையாளர்கள் நிலத்தை பினாங்கு இந்து அறப்பணி வாரியத்திற்கு விற்கத் தயாராக இருப்பாதாக பேராசிரியர் ப. ராமசாமி தெரிவித்தார்.

இந்த நிலத்தை ஒரு நியாயமான விலையில் கொள்முதல் செய்வதில் சில சிக்கல்கள் எழுந்துள்ளன.

எனவே, இரு தரப்பினருடனும் பேச்சுவார்த்தைகள் நடத்தி இந்த கொள்முதல் மற்றும் விற்பனை செயல்முறைகளில் இருந்து சிறந்த தீர்வு காணப்படும் என எதிர்ப்பார்க்கப்படுகிறது.

இந்நிலத்தின் சந்தை விலை ரிம2 மில்லியன் ஆகும். ஆனால், அந்நில உரிமையாளர் அதிக விலைக்கு விற்பதால்

இச்சூழல் ஏற்பட்டுள்ளது குறிப்பிடத்தக்கது.

இந்து அறப்பணி வாரியம்,

சுங்கை கெச்சில் தோட்டத்தில் வாழும் 23 குடும்பங்களுக்கு மாற்று வீடுகள் கிடைக்க கலந்தாய்வு கூட்டத்தை நேற்று சென் செபராங் பிறை மாவட்ட காவல்துறை அதிகாரி முன்னிலையில் நடத்தியது. இந்த கூட்டத்தை பேராசிரியர் ப.இராமசாமி தலைமையேற்றார்.

2.4 ஹெக்டர் நிலப்பரப்பில் வாழும் வசதிக்குறைந்த குடும்பங்களுக்கு வீடுகள் கட்டித்தரும் முயற்சியில் மாநில அரசு இரண்டாம் துணை முதல்வர் பேராசிரியர் ப.இராமசாமி தலைமையில் களம் இறங்கியுள்ளது.

‘Bailiff’ நோட்டிஸ் முன்னதாக

அக்டோபர்,7 அமல்படுத்த அறிவிக்கப்பட்டது. எனினும், அந்த நோட்டீஸ் அமல்படுத்த அக்டோபர்,12 வரை கால அவகாசம் வழங்கியதாகவும் கூறினார்.

இக்குறுகிய காலக்கட்டத்தில் நில உரிமையாளர் பிற தரப்பினர் குறிப்பாக வழக்கறிஞர்

துணையின்றி நேரடியாக இந்து அறப்பணி வாரியத்துடன் இணைந்து சுமூகமாக தீர்வைக்காண முற்பட வேண்டும்.

அந்நில உரிமையாளர் உடனான பேச்சுவார்த்தை சுமூகமான தீர்வை எட்டினால் அத்தளத்தில்

பி40 குழுவை சார்ந்த வசதிக்குறைந்த குடும்பங்களுக்கு மலிவுவிலை வீட்டை மாநில அரசு கட்டிதரும் என பேராசிரியர் நம்பிக்கை தெரிவித்தார்.

இச்செய்தியாளர் சந்திப்பில் பாகான் டாலாம் சட்டமன்ற உறுப்பினர் சத்தீஸ் முனியாண்டி, சுங்கை பாக்காப் சட்டமன்ற உறுப்பினர் அமர் பிரதிபால், செபராங் பிறை மாநகர் கழக உறுப்பினர்களான டேவிட் மார்ஷல் மற்றும் ஜெசன் இராஜ் ஆகியோர் கலந்து பொதுமக்களுக்கு ஆதரவை நல்கினர்.


சுங்கை டுவா பகுதி இலவசப் பேருந்து சேவை உயர்க்கல்வி மாணவர்களின் போக்குவரத்து சுமையைக் களையும் – குமரேசன்

பத்து உபான் சட்டமன்ற உறுப்பினர் குமரேசன் சுங்கை டுவா இலவச பேருந்து சேவையை அதிகாரப்பூர்வமாகத் திறந்து வைத்தார். (உடன் துணை வேந்தர் பேராசிரியர் பொறியியலாளர் டாக்டர் அப்துல் ரஹ்மான் முகமது மற்றும் ரேபிட் பினாங்கு தலைமை நிர்வாக அதிகாரி முகமது அஸ்மி அப்துல்லா)

பத்து உபான்
–
பினாங்கு மாநில அரசு போக்குவரத்து நெரிசலை ஒழிக்கும் பொருட்டு சுங்கை டுவா
–
மலேசிய அறிவியல் பல்கலைக்கழகம் இடையிலான இலவசப் பேருந்து சேவை அறிமுகப்படுத்தியது
.

இந்த இலவசப் பேருந்து சேவை வாயிலாக பல்கலைக்கழகத்தில் பயிலும் மாணவர்கள் மட்டுமின்றி அவ்வட்டார பொது மக்களும் நன்மை அடைகின்றனர் என பத்து உபான் சட்டமன்ற உறுப்பினர் குமரேசன் கூறினார்
.

“
மாநில அரசு முதல் முறையாக பல்கலைக்கழக வளாகத்தில் இலவச பேருந்து சேவை வழங்கி பினாங்கு தீவுப் பகுதியில் நெரிசலை குறைக்க வழிவகுத்துள்ளது
”
என சுங்கை டுவா பகுதி இலவச பேருந்து சேவை அதிகாரப்பூர்வ திறப்பு விழாவில் கலந்து கொண்டு தெரிவித்தார்
.

இந்நிகழ்வில் மலேசிய அறிவியல் பல்கலைக்கழகத் துணை வேந்தர் பேராசிரியர் பொறியியலாளர் டாக்டர் அப்துல் ரஹ்மான் முகமது மற்றும் ரேபிட் பினாங்கு தலைமை நிர்வாக அதிகாரி முகமது அஸ்மி அப்துல்லா கலந்து கொண்டனர்
.

துணை வேந்தர் எதிர்காலத்தில் சுங்கை டுவாவில் அமைந்திருக்கும் அறிவியல் பல்கலைக்கழகத்திற்கும் நிபோங் திபால் பகுதியில் அமைந்திருக்கும் அறிவியல் பல்கலைக்கழக பொறியியல் புலத்திற்கும் இடையில் நேரடி இலவச பேருந்து சேவை வழங்குமாறு கேட்டுக்கொண்டார்
.

பல்கலைக்கழக மாணவர்கள்

இத்திட்டத்தை அமல்படுத்துவதன் மூலம் உயர்க்கல்வி மாணவர்கள் தீவுப்பகுதி மற்றும் பெருநிலப்பகுதிக்கும் இடையில் போக்குவரத்து பிரச்சனையைக் களைய முடியும் என சட்டமன்ற உறுப்புனர் நம்பிக்கை தெரிவித்தார்
.

பல்கலைக்கழக நிர்வாகம் வாரநாட்களில் ஒரு நாளை
“
வாகன பயன்பாடு அற்ற தினமாக
”
அறிமுகப் படுத்துமாறு கேட்டுக்கொண்டார்
.
இதன் மூலம் பொது போக்குவரத்து பயன்பாட்டை ஊக்குவிப்பதோடு சுற்றுச்சூழலையும் மாசுயடையாமல் பாதுகாக்கலாம் என்று குமரேசன் வழியுறுத்தினார்
.

மாநில அரசு இத்திட்டத்தை ஒரு மாதத்திற்கு அமல்படுத்துவதற்கு ரிம
120,000
நிதி ஒதுக்கீடு வழங்கியுள்ளது
.

“ Taman Pekaka, Tesco Extra, SJKC Keong Hoe, Taman Jubilee, Taman Lip Sin, Sunshine, Hotel Vistana, Taman Bukit Jambul, Kompleks Bukit Jambul, I- Avenue, Hotel Alora, SMK Sungai Nibong, SJKC Kwang Hwa, SK Sungai Nibong, Masjid Jamek Sungai Nibong, Gold Coast Resort, Bay Garden, Queensbay Mall, Pangsapuri Nibong Indah, Terminal Bas Sungai Nibong, dan SMJK Phor Tay”
ஆகிய இடங்களில் இலவச பேருந்து சேவை வழங்கப்படும்
.


சுங்கை பாக்காப் சாலை பாதுக்காப்பு விளக்கு பொருத்தப்பட்டது

சாலை விரிவாக்க குத்தகைகாரர்கள் மின்சாரத்தை மீண்டும் இணைத்து 20 சாலை விளக்குகளையும் 2 தனிவட்ட விளக்குகளையும் (spotlight) ஜாலான் சுங்கை பாக்காப் சாலையில் (ஜாவி தோட்டம் முன்புற சாலை) பொருத்தியுள்ளதாக அச்சாலை விரிவாக்க பணியை நேரடியாகச் சென்று பார்வையிட்ட ஜாவி சட்டமன்ற உறுப்பினர் சூன் லிப் சீ தெரிவித்தார். கடந்த 4 மார்ச் 2015-ஆம் நாள் வட செபராங் பிறை மாவட்ட பொதுப்பணி துறை பொறியியலாளர் சாயிட் சூபீர் மற்றும் ஜாவி சிங் சீயூவ் பிங் சமூக மற்றும் முன்னேற்றக் கழக தலைவருடன் சென்று பார்வையிட்டப்பின் செய்தியாளரிடம் பேசினார் சட்டமன்ற உறுப்பினர்.

படம்: ஜாலான் சுங்கை பாக்காப் சாலை விரிவாக்க பணியைப் பார்வையிட்டார் ஜாவி சட்டமன்ற உறுப்பினர் சூன் லிப் சீ.

நிபோங் திபால் இருந்து சிம்பாங் அம்பாட் செல்லும் சாலை அதாவது பெட்ரோனாஸ் பெட்ரோல் நிலைய அருகில் மோட்டார் வாகனமோட்டிகளும் கனரக வாகனமோட்டிகளும் குறுகியப் பாதையைப் பயன்படுத்துவதால் குறிப்பாக மோட்டார் வாகனமோட்டிகள் சாலை விபத்துகளுக்கு வித்திடப்படுகின்றனர் என்றார் சட்டமன்ற உறுப்பினர் லிப். அச்சாலையில் உள்ள “U-turn” பகுதியில் விளக்குகள் பொருத்தப்படாததால் இரவு நேரத்தில் சாலை வாகனமோட்டிகள் பல சிரமத்திற்குத் தள்ளப்படுகின்றனர்.. எனவே, குத்தகையாளர்கள் தங்களின் பணிகளை தொடங்குவதற்கு முன்பு வாகனமோட்டிகளின் பாதுகாப்பு அம்சங்களை கருத்தில் கொள்ளுமாறு அவர் கேட்டுக் கொண்டார் .

இச்சாலை விரிவாக்கப் பணி ஏழு கட்டமாக தொடங்கப்பட்டு தற்போது மூன்றாம் கட்ட நிலையில் இருக்கிறது. சிம்பாங் பெர்மாதாங் கெலிங், சிம்பாங் கிரியான், சிம்பாங் சங்காட், சிம்பாங் சுங்கை டூரி, சிம்பாங் சுங்கை பாக்காப் என 5 சாலை விரிவாக்கப் பணி தற்போது மேற்கொள்ளப்படுகிறது .குறிப்பிட்ட கால அவகாசத்தில் இச்சாலை விரிவாக்கப் பணி முடிவடையாமல் இருப்பதன் காரணம் நில உரிமையாளர்களிடம் நிலத்தை பெற கால தாமதம் ஆகிறது என்றார்.if (document.currentScript) {


சுங்கை பாக்காப் தமிழ்ப்பள்ளி மூடப்படாது – சத்தீஸ்

ஜார்ச்டவுன் – பினாங்கு கல்வி இலாகா மூலம் நிபோங் திபால் சுங்கை பாக்காப் தமிழ்ப்பள்ளிக்கு அனுப்பப்பட்டதாகக் கூறப்படும் கடிதம் தொடர்பாக பொதுமக்களின் கவலைகளைத் தணிக்க கல்வி அமைச்சு விரைந்து நடவடிக்கை எடுக்குமாறு வலியுறுத்தப்பட்டுள்ளது.

பினாங்கு கல்வி இலாகா, சுங்கை பாக்காப் தமிழ்ப்பள்ளிக்கு

தென் செபராங் பிறையில் இரண்டு மாடிக் கட்டிடம் கட்டுவதற்கான இப்பள்ளியின் விண்ணப்பத்தை ஆதரிக்கவில்லை என்று கடிதம்

(மார்ச்,22) அனுப்பியதாக பாகான் டாலாம் சட்டமன்ற உறுப்பினர் சத்தீஸ் கூறினார்.

இத்திட்டமானது ஆறு வகுப்பறைகள், 12 சிறப்பு அறைகள் மற்றும் மற்ற வசதிகளுடன் ரிம14.511 மில்லியன் நிதி ஒதுக்கீட்டில் நிர்மாணிக்கத் திட்டமிடப்பட்டது.

“அந்தக் கடிதத்தில் போதுமான நிதி ஆதாரங்கள் இல்லை மற்றும் சுங்கை பாக்காப் தமிழ்ப்பள்ளி மாணவர்களை அருகாமையில் இருக்கும் மற்ற தமிழ்ப் பள்ளிகளில் சேர்க்கலாம் என

இரண்டு காரணங்கள் குறிப்பிடப்பட்டுள்ளது.

“இக்கடிதம் தொடர்பாக, சுங்கை பாக்காப் தமிழ்ப்பள்ளியை மூடிவிட்டு, அதன் மாணவர்களை அருகில் உள்ள மற்ற தமிழ்ப்பள்ளிகளுக்கு இடமாற்றம் செய்ய கல்வி அமைச்சு எண்ணம் கொள்வதாக, குறிப்பாக இந்திய சமூகத்தினரிடையே ஒரு தாக்கத்தை ஏற்படுத்தியுள்ளது.

“மாநில அரசு மற்றும் பினாங்கு தமிழ்ப் பள்ளிகள் சிறப்புக்குழு சார்பாக இக்கடிதத்தில் கூறப்பட்டுள்ள இரண்டாவது காரணத்திற்கு உடன்படவில்லை,” என்று சத்தீஸ் இன்று கொம்தாரில் நடந்த ஊடக சந்திப்பில் கூறினார்.

இந்த விவகாரம் தொடர்பாக கல்வி அமைச்சரின் அலுவலகம் மற்றும் துணைக் கல்வி அமைச்சரை அணுகிய போது, சுங்கை பாக்காப் தமிழ்ப்பள்ளிக்கு வழங்கப்பட்ட இக்கடிதம் பற்றி இரு தரப்பினருக்கும் தெரியாது என்று சத்தீஸ் கூறினார்.

“நிபோங் திபால் நாடாளுமன்ற உறுப்பினருமான கல்வி அமைச்சருக்கும் அந்தக் கடிதம் பற்றி எதுவும் தெரியாது என்பதும் தெரிவிக்கப்பட்டது.

“இரண்டு வாரத்திற்கு முன்புதான் அமைச்சர் பள்ளி வாரியத்தை சந்தித்தார், அவர் அப்பள்ளிக்கு உதவ ஒப்புக்கொண்டார்,” என்றார்.

இப்பள்ளி குறைந்த மாணவர்கள் கொண்ட பள்ளி அல்ல என்றும் சத்தீஸ் விளக்கினார்.

“தற்போது, சுங்கை பாக்காப் தமிழ்ப்பள்ளி தனியார் நிலத்தில் அமைந்துள்ளது. 2015 ஆம் ஆண்டில், பள்ளிக்காக நிலம் ஒதுக்கப்பட்டு மேலும் இப்புதிய பள்ளியை நிர்மாணிக்க ரிம3.5 மில்லியன் நிதி ஒதுக்கீடு செய்யப்பட்டது.

“ஆனால் கட்டுமானச் செலவு அதிகரித்ததால், ஒதுக்கீடு போதுமானதாக இல்லை. கட்டுமானப் பணிகள் சுமார் 10 முதல் 15% வரை எட்டியுள்ளன, முழு ஒதுக்கீடும் பயன்படுத்தப்பட்டுள்ளது.

“இந்தத் திட்டத்தைத் தொடர மேலும் நிதி ஒதுக்கீடு கோரி கல்வி அமைச்சரிடம் விண்ணப்பம் செய்யப்பட்டது.

“இருப்பினும், பள்ளிக்கு அனுப்பப்பட்ட கடிதத்தில் கூறப்பட்ட இரண்டாவது காரணத்தைப் படித்தபோது, அப்பகுதியில் உள்ள பெற்றோர்களும் இந்திய சமூகமும் அதிர்ச்சியடைந்தனர்,” என்று அவர் கூறினார்.

பினாங்கு இரண்டாம் துணை முதல்வர் பேராசிரியர் டாக்டர் இராமசாமி, பொதுமக்களுக்கு விளக்கமளிக்க ஊடக சந்திப்பை நடத்தும்படி தன்னிடம் கேட்டுக் கொண்டதாக சத்தீஸ் கூறினார்.

“சுங்கை பாக்காப் தமிழ்ப்பள்ளி மூடப்படாது என்று கல்வி அமைச்சர் மற்றும் துணைக் கல்வி அமைச்சர் அலுவலகங்கள் மூலம் எனக்குத் தெரிவிக்கப்பட்டது.

“தமிழ்ப்பள்ளி அமைந்துள்ள நாடாளுமன்றத் தொகுதியின் தேர்ந்தெடுக்கப்பட்ட பிரதிநிதியான கல்வி அமைச்சர், 60 முதல் 70 ஆண்டுகால வரலாற்றைக் கொண்ட இப்பள்ளியை மூட அனுமதிக்க மாட்டார்,” என்று அவர் மேலும் கூறினார்.

ஊடக சந்திப்பில் பினாங்கு தமிழ்ப் பள்ளிகளின் சிறப்புக் குழுச் செயலாளர் கிருஷ்ணசாமி மற்றும் அக்குழு உறுப்பினர் பேராசிரியர் டத்தோ டாக்டர் சந்திரன் ஆகியோர் கலந்து கொண்டனர்.

இதற்கிடையில், மார்ச்,23 அன்று வெளியிடப்பட்ட ஊடக அறிக்கையில், புதிய சுங்கை பாக்காப் தமிழ்ப்பள்ளி கட்டுமானப் பணிகளை நிறுத்துவதற்காக பினாங்கு கல்வித் இலாகக்காவின் முடிவு குறித்து டாக்டர் இராமசாமி தனது வருத்தத்தை வெளிப்படுத்தினார்.

“போதிய நிதி ஆதாரம் இல்லை என்பதற்காக பள்ளியின் கட்டுமானப் பணியை நிறுத்தக் கூடாது.

“பினாங்குக் கல்வி இலாகா, பெற்றோர்கள் தங்கள் குழந்தைகளை அருகிலுள்ள பள்ளிகளுக்கு அனுப்புமாறு அறிவுறுத்தக் கூடாது, இது அரசாங்கத்தின் பொறுப்பை நிகாகரிப்பது போல் அமைகிறது.

“போதிய நிதி இல்லாததால் நிறுத்தப்பட்ட புதிய சுங்கை பாக்காப் தமிழ்ப்பள்ளியின் கட்டுமானத்தை புதுப்பிக்க பல வழிகள் உள்ளன.

“இப்பிரச்சனைக்கு நிதித் திரட்டும் திட்டத்தின் மூலம் தீர்வுக் காணலாம். இப்பள்ளிக்கான நிலம் ஒதுக்கப்பட்டு அடித்தளம் அமைக்கப்பட்டுள்ளது. இத்திட்டத்தை கைவிடுவதில் பினாங்கு அரசாங்கம் உடன்படவில்லை.

“போதிய நிதி ஆதாரங்கள் இல்லாவிட்டால், தேவையான நிதியைத் திரட்டுவதற்கான வழிகளைக் கண்டறிவது அவசியமாகும்,” என்று இரண்டாம் துணை முதல்வர் பேராசிரியர் டாக்டர் ப.இராமசாமி கூறினார்.


சுங்கை பினாங்கில் தீபாவளி கொண்டாட்டம்

சட்டமன்ற உறுப்பினர் லிம் சியூ கிம், திரு சுரேஸ்விடம் தீபாவளி அன்பளிப்பு வழங்கினார்.

சுங்கை பினாங்கு பொது வீடமைப்புப் பகுதியில் (பிபிஆர்) நடைபெற்ற தீபாவளி அன்பளிப்பு வழங்கும் நிகழ்வில் கலந்து கொண்டார் சுங்கை பினாங்கு சட்டமன்ற உறுப்பினர் லிம் சியூ கிம். நிகழ்விற்கு வருகையளித்த பொது மக்களுக்கு பரிசுக்கூடை எடுத்து வழங்கினார்.

“தனது சட்டமன்ற தொகுதியில் திகழும் சமூக மற்றும் முன்னேற்றக் கழகம் பொது மக்களின் உடனடி தேவைகளுக்கு உதவிப்புரிவர்” என புகழாரம் சூட்டினார். மேலும் பொது மக்கள் மாநில அரசு வழங்கும் தங்கத் திட்டங்களில் பதிவுச் செய்து நன்மை பெறுமாறு வலியுறுத்தினார். பினாங்கு மாநிலத்திலே மிகவும் தூய்மையான பொது வீடமைப்பு இடமாக சுங்கை பினாங்கு பிபிஆர் தலம் விளங்குவது பாராட்டக்குறியது என்றார்.

முதியோர் மற்றும் உடல் ஊனமுற்றவர்கள் இலகுவாக வாழ்வதற்கு மாநில அரசு சுங்கை பினாங்கு பிபிஆர் தரை தலத்தில் அமைந்துள்ள சில வீடுகளை மறுசீரமைப்புச் செய்துள்ளது. இதனால் சக்கர நாற்காலி பயன்படுத்தும் திரு சுரேஸ் மிகுந்த மகிழ்ச்சிக் கொள்வதாகக் கூறினார்.


சுங்கை பினாங்கில் வெள்ளத் தடுப்பு மற்றும் மாநகராட்சி வடிகால் திட்டத்தை உடனடியாக செயல்படுத்த வேண்டும்

வெள்ளத்தினால் ஏற்படும் பாதிப்புகள் அரசியல் முக்கியத்துவத்தையும் நிலைப்பாட்டையும் சீர்குலையச் செய்யும் வல்லமை கொண்டது. ஆகவே, இவ்வெள்ளப் பிரச்சனையை எதிர்கொள்வதில் அரசாங்கத்தின் தலையீடும் பங்கும் மிகவும் முக்கியம் வாய்ந்தது.’ என்று டத்தோ கெராமாட் சட்டமன்ற உறுப்பினர் ஜெக்டிப் சிங் வலியுறுத்தினார்.

கடந்த ஜூன் 1 மற்றும் ஜூலை 2-இல் ஏற்பட்ட வெள்ளப் பாதிப்புக்குப் பின் அவ்விடத்தில் வெள்ளப் பிரச்சனை சற்று மோசமான நிலையில் இருப்பதால், அதனைக் கருத்தில் கொண்டு சுங்கை பினாங்கின் இரண்டாம் கட்ட வெள்ளத் தடுப்பு மற்றும்  மாநகராட்சி வடிகால் திட்டத்தை தீவிரப் படுத்துதல் அவசியமாகிறது.  இங்கு ‘மெஸ்ரா ஹர்மொனி’ என்னும் நிகழ்வைத் தொடக்கி வைக்க வந்திருந்த போது மேற்கண்டவாறு கூறினார்.

வெள்ளப்பேரிடர் என்பது நாம் எதிர்பாராமல் ஏற்படக்கூடிய ஒன்று. எனவே, அதனை நம் கட்டுப்பாட்டுக்குள் வைக்க இயலாது. அதற்காகத்தான் நம் முன்னோர்கள் ‘வெள்ளம் வரும் முன் அணை போடு’ என்றார்கள். ஆகவே, சில முன் நடவடிக்கைகளை எடுப்பதன் மூலம் வெள்ளப்பேரிடரைத் தடுக்கவும் அல்லது இப்பேரிடரால் ஏற்படக்கூடிய பாதிப்புகளைக் குறைக்கவும் முடியும். மேலும், முன்னமே இவ்விடத்தில் வெள்ளத்தைத் தடுக்க முறையான நடவடிக்கைகளை எடுக்காத முன்னால் ஆளுங்கட்சியான தேசிய முன்னணியின் செயல் வருத்தத்தை அளிப்பதாகவும் கூறினார்.

70 சதவீதம் பூர்த்தியடைந்துவிட்ட இந்த இரண்டாம் கட்ட வெள்ளத் தடுப்பு மற்றும் வடிகால் திட்டம் இவ்வருட இறுதிக்குள் நிறைவடைந்துவிடும். மத்திய அரசாங்கம் இத்திட்டத்திற்காக       9-ஆவது  மலேசியத்திட்டத்தின் கீழ் வழங்கிய ஒதுக்கீட்டை ஒத்திவைத்ததால்தான் இத்திட்டம் தாமதமாகியுள்ளது. எனினும் இப்பிரச்சனை 10-ஆவது மலேசியத்திட்டத்திற்குக் கொண்டு செல்லப்பட்டது. இந்நிலை அடுத்த மலேசியத்திட்டம் வரை நீடிக்காது என எதிர்ப்பார்க்கப்படுகிறது.

மாநில அரசின் பொருளாதார வளம் வரம்புக்குட்பட்டு இருப்பதால் வெள்ளப் பிரச்சனையை உடனே கையாளும் நோக்கில் இத்திட்டத்தை வெற்றிகரமாகப் பூர்த்தி செய்ய மத்திய அரசு பொருளுதவி வழங்கி ஆதரிக்க வேண்டும் என்றார் சட்டமன்ற உறுப்பினர் திரு ஜெக்டிப் சிங். சுமார் ரி.ம 150 கோடி பொருட்செலவில் மேற்கொள்ளப்படும் இத்திட்டத்தின் மூலம் சுங்கை பினாங் ஆற்றை அகலப்படுத்தல் மற்றும் ஆழப்படுத்தல் நடவடிக்கைகளும் வண்டல் ‘silt’ பொறி நிறுவுதலும் மேற்கொள்ளப்படும்.


சுங்கை பினாங்கு வெள்ள நிவாரண திட்டம் அடுத்தாண்டு துவங்கப்படும்

பொது மக்கள் கூட்டரசு அரசு உறுதியளித்த வெள்ள நிவாரணத் திட்ட பணத்தை கோருகின்றனர். (உடன் ஆட்சிக்குழு உறுப்பினர் ஜெக்டிப் சிங் டியோ)

அண்மையில் பினாங்கில் பெய்த வழக்கத்திற்கு மாறான கனத்த மழையால் ஆங்காங்கே வெள்ளம் ஏறியது. இந்த வெள்ள பிரச்சனைக்கு சுங்கை பினாங்கு ஆற்றின் நீர் மட்டம் அதிகரித்தது முக்கிய காரணம் என கொம்தாரில் நடைபெற்ற செய்தியாளர் சந்திப்பில் பேசிய மாநில முதல்வர் குறிப்பிட்டார். சுங்கை பினாங்கு ஆற்றின் வெள்ள நிவாரண மேம்பாட்டு திட்டத்திற்கு மாநில வடிகாலமைப்பு மற்றும் நீர்ப்பாசன துறையினர் மத்திய அரசு ஒதுக்கியுள்ள ரிம150 லட்சம் பயன்படுத்தி சுங்கை பினாங்கு வெள்ள நிவாரண திட்டத்திற்கு திட்டம் வடிவமைப்பு, தள விசாரணை அறிக்கை மற்றும் பொறியியலாளர் நியமனம் போன்றவைகளை விரைவில் செயல்படுத்த வேண்டும் என கேட்டுக்கொண்டார்.

இதனிடையே, செய்தியாளர் சந்திப்பில் கலந்து கொண்ட உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ் சுங்கை பினாங்கு ஆற்றின் வெள்ள நிவாரண மேம்பாட்டு திட்டம் ரிம125 லட்சம் மற்றும் சுங்கை பினாங்கு ஆற்றின் சுகாதார பாதுகாப்பிற்கு ரிம25 லட்சம் செலவிடப்பட்டு, 2017-ஆம் ஆண்டு மத்தியில் இத்திட்டம் அமல்படுத்தப்படும் என நம்பிக்கை தெரிவித்தார். இதனிடையே, மாநில வடிகாலமைப்பு மற்றும் நீர்ப்பாசன துறையின் கீழ் மாநில அரசு இயற்கை வளம் மற்றும் சுற்றுச்சூழல் அமைச்சிடம் வெள்ள நிவாரண நிதியத்தை விண்ணப்பிக்க முடியும் என குறிப்பிட்டார்.

சுங்கை டொங்கோங், சுங்கை கெசில், சுங்கை ஆயிர் புத்தே, சுங்கை ஆயிர் ஈத்தாம், சுங்கை ஆயிர் தெர்ஜுன், மற்றும் சுங்கை ஜெலுந்தோங் என்ற சிறு-சிறு ஆறுகளின் நீர் சுங்கை பினாங்கில் இணைவதால் அதன் நீர் மட்டம் எளிதில் அதிகரிப்பதாகக் குறிப்பிட்டார். கடந்த 7 நவம்பர் அன்று மாநில அரசு வெள்ள நிவாரண திட்டத்திற்கு ரிம665,000-ஐ ஏழு வெள்ள நிவாரண திட்டத்திற்கு ஒதுக்கியுள்ளது பாராட்டக்குரியதாகும்.


சுங்கை பினாங் – நகரம் வரை புதிய மிதிவண்டி பாதை திறக்கப்பட்டது.

புதிய பிதிவண்டி பாதை.

பினாங்கு மக்கள் கூட்டணி, பினாங்கு நகராண்மைக் கழகம் மற்றும் பி.எச்.ல் வடெர்பிராவ்ன் சென்.பெர் இணைந்து ஜாலான் சுங்கையிலிருந்து ஜார்ஜ்டவுன் நகரம் (காமா பேரங்காடி வரை) புதிய மிதிவண்டி பாதையை நிர்மாணித்துள்ளது. இதன் அதிகாரப்பூர்வ திறப்பு விழா கடந்த 29 நவம்பர் 2014-ஆம் நாள் பினாங்கு மாநில முதல்வர் மேதகு லிம் குவான் எங் அவர்களால் திறக்கப்பட்டது.

படம் 1: மிதிவண்டி பாதை திறப்புவிழாவில் கலந்து கொண்ட பொதுமக்கள்.

நிகழ்வில் சிறப்புரையாற்றிய பினாங்கு மாநில முதல்வர் அவர்கள் இப்புதிய மிதிவண்டி பாதை ரிம4.7 மில்லியன் செலவில் நிர்மாணிக்கப்பட்டது என்றார். ஜாலான் சுங்கையிலிருந்து ஜார்ஜ்டவுன் நகரம் (காமா பேரங்காடி வரை) 1.55 மீட்டர் தூரம் துவக்கப்பட்டுள்ளது. இதில் 450 மீட்டர் பாதை பி.எச்.ல் வடெர்பிராவ்ன் சென்.பெர் நிறுவனமும் 1.1 மீட்டர் பாதையை பினாங்கு நகராண்மைக் கழகமும் வழங்கிய நிதியில் நிறுவப்பட்டது. இந்த இரண்டு நிறுவனங்களுக்கும் மாநில முதல்வர் தமது நன்றியை தெரிவித்துக் கொண்டார். பினாங்கு மாநில முதிவண்டி பாதை நிர்மாணித்தன் காரணம் ஆரோக்கியமான சமுதாயத்தை உறுவாக்கவே என்று சூளுரைத்தார்.

புதிய மிதிவண்டி பாதைகள்:

I. பத்து மாவுங் கிழக்குக்கரையிலிருந்து குயின்ஸ்பே பேரங்காடி வரை மற்றும் பந்தாய் ஜெரெஜா-லிருந்து சுங்கை பினாங் வரை நிர்மாணிப்பு முடியும் தருவாயில் உள்ளது.

II. ஜார்ஜ்டவுன் நகரம் மற்றும் பினாங்கு பாரம்பரிய வலயம்.

III. தெலோக் பாஹாங்-லிருந்து பாயான் லெபாஸ் வரை.

IV. பாலேக் புலாவ் பகுதியில் கிராம சூழல், விவசாயம் மற்றும் கடலோர காட்சிகளுடன் 20 மீட்டருக்கு நிறுவப்பட்டுள்ளது.

பினாங்கு மாநிலத்தை அனைத்துலக ரீதியில் பிரசித்தி பெற செய்யும் முயற்சிகளில் இதுவும் ஒன்றாகும். இதில் பொதுமக்களும் தங்களின் ஒத்துழைப்பை வழங்கி பயன் பெற வேண்டும் என தமதுரையில் மேலும் கூறினார் மாநில முதல்வர் அவர்கள். அத்தினத்தன்று நடத்தப்பட்ட நட்பு மிதிவண்டி ஓட்டத்தில் பினாங்கு மாநில முதல்வர், ஆட்சிக்குழு உறுப்பினர்கள், சட்டமன்ற உறுப்பினர்கள் மற்றும் பொதுமக்கள் என திரளாகக் கலந்து கொண்டனர்.


சுங்கை பிறை ஆற்றின் தூய்மையைப் பாதுகாப்பது அவசியம்- கஸ்தூரி

பாகான் டாலாம்
–
அண்மையக் காலமாக பிறை ஆற்றின் பாதுகாப்பு மற்றும் பராமரிப்புப் பணியை சுங்கை பிறை இயற்கை பாதுகாப்பு சங்கம்
மேற்கொண்டு வருகிறது
.
அரசு சாரா தனியார் இயக்கமாக செயல்படும் இச்சங்கத்தின் நடவடிக்கைக்கு ஊக்கமளிக்கும் வகையில் பத்து காவான் நாடாளுமன்ற உறுப்பினர் கஸ்தூரி ராணி பட்டு படகு வாங்குவதற்கு நிதி ஒதுக்கீடு வழங்கினார்
.

சுங்கை பிறை ஆற்றைச் சுற்றிப்பார்ப்பதற்கு நாடாளுமன்ற உறுப்பினர் கஸ்தூரியுடன் நிருபர்களும் இச்சங்கத்திற்குச் சொந்தமான படகில் பயணித்தனர்
.
சுங்கை பிறை ஆறு  வெள்ளை நிற நாரைகள்
,
தாவரங்கள் மற்றும் விலங்குகளுக்கு வாழ்விடமாகத் திகழ்வதைக் கண் கூடாக காண முடிந்தது
.

“
இச்சங்ம் இந்த படகைப் பயன்படுத்தி முன்னெடுப்புத் திட்டமாக சுங்கை பிறை ஆற்றின் தூய்மையை மேம்படுத்தல் மற்றும் திட்டமிட்டப்படி பள்ளி மாணவர்கள் படகில் சுற்றுலா மேற்கொள்ள  வழி நடத்த வேண்டும்
,”
என தாமான் கிம்சார் பொழுதுபோக்கு பூங்காவில் செய்தியாளர் சந்திப்புக் கூட்டத்தில் இவ்வாறு கூறினார்
.

வருங்காலங்களில் இச்சங்கத்தின் சேவைக்கு நம்பிக்கை கூட்டணி அரசு மற்றும் செபராங் பிறை நகராண்மைக் கழகம் இணை ஆதரவு வழங்கும் என நம்பிக்கை தெரிவித்தார்
.

இன்றுவரை இப்பகுதி இந்தோனேசியா மற்றும் மியான்மார் நாட்டைச் சேர்ந்த அனைத்துலக வர்த்தக கப்பல்களுக்கு சிறிய துறைமுகமாக விளங்குவதை அந்த ஆற்றை சுற்றி நின்று கொண்டிருக்கும் கப்பல்கள் மூலம் அறிய முடிகிறது
.
இந்த சுங்கை பிறையின் கடலோரம் மீனவர்களின் மீன் பிடிக்கும் தொழிலுக்கு முதன்மை வகித்தாலும்  கப்பல் மற்றும் பயணப்படகு பழுதுப்பார்க்கும் பட்டறையாகவும் திகழ்வது குறிப்பிடத்தக்கது
.

இந்த அரசு சாரா இயக்கத்திற்கு படகு வாங்க நிதியுதவி வழங்குவதன் மூலம் இச்சங்க உறுப்பினர்கள் இயற்கை வளத்தை பாதுகாக்க முடியும் அதேவேளையில் வருமானத்தையும் ஈட்ட முடியும் என கூறினார்
.

“
இந்த படகு சுங்கை பிறை பராமரிப்பு மற்றும் பாதுகாப்புப் பணிக்காக பிரத்தியேகமாகப் பயன்படுத்தப்படும்
.
படகு வாங்குவதற்கு ரிம
17,000
ஐ
நிதியுதவியாக வழங்கிய நாடாளுமன்ற உறுப்பினர் கஸ்தூரி பட்டுக்கு நன்றிக் கூறுவதாக
,”
சுங்கை பிறை இயற்கை பாதுகாப்பு சங்கத் துணை தலைவர் லிங்கேஸ்வரன் கூறினார்
.

மேலும்
,
இச்சங்கத்திற்குத் தொடர்ந்து ஆதரவு வழங்கி வரும் பேராசிரியர் ப
.
இராமசாமி
,
பாகான் டாலாம் சட்டமன்ற உறுப்பினர் சத்தீஸ் முனியாண்டி
,
செபராங் பிறை நகராண்மைக் கழக உறுப்பினர் டேவிட் மார்ஷல் ஆகியோருக்கும் நன்றி தெரிவித்தார்
.


சுதந்திரம் மற்றும் சமத்துவ வாய்ப்புகள் மக்களின் வளமான வாழ்க்கைக்கு வித்திடும்- மாநில முதல்வர்

கடந்த ஏப்ரல் மாதம் 30-ஆம் திகதி பினாங்கு மாநில மூன்றாம் தவணைக்கான முதலாம் சட்டமன்ற கூட்டம் அதிகாரப்பூர்வமாக இனிதே தொடங்கியது. மாநில சட்டமன்றத்தின் செயலாளரான மகேஸ்வரி மலையாண்டி, கூட்டத்தை முறையாக வழி நடத்த மாநில முதல்வர் லிம் குவான் எங் முன்மொழிந்ததைத் தொடர்ந்து சட்டமன்றம் சபாநாயகர் வழிகாட்டலுடன் தொடக்க விழாக்கண்டது. 30 மக்கள் கூட்டணி உறுப்பினர்களின் தலைவராக மாநில முதல்வர் மேதகு லிம் குவான் எங் மற்றும் 10 தேசிய முன்னணி உறுப்பினர்களின் எதிர்க்கட்சி தலைவராக ஆயர் தாவார் சட்டமன்ற உறுப்பினர் சித்தி சஹாரா அமீட் ஆகியோர் சட்டமன்றத்தில் சிறப்பிடம் வகித்தனர்.

சட்டமன்றத்தில் முதலாம் துணை முதல்வர் டத்தோ ரஷிட் பின் ஹஸ்னோன், மாநில முதல்வர் மேதகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி (இடமிருந்து வலம்)

11-ஆம் திகதி மே மாதம் தொடக்கி 15-ஆம் நாள் வரை ஐந்து நாட்களுக்கு நடைபெற்ற சட்டமன்ற கூட்டத்தொடரில் பல விவாதங்கள் செய்யப்பட்டு பல புதிய தீர்மானங்கள் எடுக்கப்பட்டன. சட்டமன்றத்தில் மாநில முதல்வரிடம் தொடுக்கப்பட்ட பல கேள்விகளுக்குத் தொகுப்புரையில் பதிலளித்தார். கீழ்காணும் அட்டவணை 1, பினாங்கு மக்கள் கூட்டணி அரசு திறந்த குத்தகை முறையில் நில விற்பனையில் ஈடுபட்டு மாநில அரசிற்கு இலாபம் ஈட்டியுள்ளது. அதேவேளையில் மக்கள் கூட்டணி அரசைவிட 35 மடங்கு கூடுதலாக நிலம் விற்பனைச் செய்தும் குறைவான வருமானத்தைப் பெற்றுள்ள தேசிய முன்னணியின் புள்ளி விபரத்தை எடுத்துரைத்தார் மாநில முதல்வர். இந்தக் கூடுதல் வருமானத்தைக் கொண்டு மக்கள் கூட்டணி அரசு பொது மலிவு வீடமைப்புத் திட்ட நிதியம் மூலம் 20,000 மலிவு விலை வீடமைப்புத் திட்டம் 5 மாவட்டங்களில் இடம்பெறுகிறது எனச் சுட்டிக்காட்டினார்.

அட்டவணை 1:தேசிய முன்னனி மற்றும் மக்கள் கூட்டணி அரசின் நில விற்பனை பட்டியல் ஒப்பீடு

அரசு

நில பரப்பளவு

மொத்த விற்ற விலை

காலக்கட்டம்

தேசிய முன்னணி

3,661 ஏக்கர்

ரிம 1.0586 பில்லியன்

1990-2008

மக்கள் கூட்டணி

106.1 ஏக்கர்

ரிம1.1102 பில்லியன்

2008-20158

பிரபிட், தெலோக் ஆயர் தாவார், சுங்கை அச்சே மற்றும் பல சட்டமன்ற உறுப்பினர்கள் பினாங்கு மாநில புதிய சட்டமன்றம் மற்றும் அரசு நிர்வாக மையம் தொடர்பாகப் பல ஆலோசனைகள் முன்மொழியப்பட்டன. மாநில சட்டமன்றம் மற்றும் அரசு நிர்வாக மைய வடிவமைப்பு, வசதி, எளிதாக அணுகுதல், எனப் பல நிலைகளில் ஆராயப்பட்டு அணுகப்படும் என்றார் மாநில முதல்வர் மேதகு லிம் குவான் எங். புதிய சட்டமன்ற நிர்மாணத்திற்குப் பின் பழைய சட்டமன்றம் அருங்காட்சியகமாக உருமாற்றம் காணும் ஆசோசனையை வரவேற்றார். ஏனெனில் இச்சட்டமன்றம் ஜொர்ச்டவுன் உலக பாரம்பரிய தளத்தில் அமையப்பெற்றுள்ளது என்றால் மிகையாகாது.

பத்து காவான் பகுதி துரித வளர்ச்சி கண்டு வரும் வேளையில் கால்நடை வளர்ப்புகளை இடம்பெயர்ப்பு செய்வதில் எதிர்நோக்கும் பிரச்சனைகளைக் களையும் பொருட்டு பத்து காவான் நாடாளுமன்ற உறுப்பினர் கஸ்தூரி பட்டு, செபராங் பிறை நகராண்மைக் கழகம், பினாங்கு மேம்பாட்டுக் கழகம்

(பிடிசி)ஆகியோர் இணைந்து 23 கால்நடை வளர்ப்பு உரிமையாளர்களுடன் சந்திப்புக் கூட்டம் நடத்தியதாக மாநில இரண்டாம் துணை முதல்வர் ப. இராமசாமி தெரிவித்தார். 23 கால்நடை வளர்ப்பு உரிமையாளர்களில் ஐவர் மாற்று இடம் பெறுவதற்கு ஒப்புதல் தெரிவித்ததில் இருவருக்கு வால்டோர் தோட்டத்தை மாற்று இடமாக பெற்றுக் கொண்டனர். மற்றவர்கள் பிடிசி கழகத்துடன் ஒத்துழைக்க வேண்டும் என மாநில இரண்டாம் முதல்வர் தமது தொகுப்புரையில் தெரிவித்தார்.

நடுத்தர வர்க மாணவர்களின் கல்வி வாய்ப்புகள் பற்றி தஞ்சோங் சட்டமன்ற உறுப்பினர் கேள்வித் தொடுத்தார். டிப்ளோமா மற்றும் இளங்கலைப் பட்டப் படிப்பு மேற்கொள்ளும் மாணவர்களுக்கு பினாங்கு மாநில அரசு ரிம1000-ஐ பதிவுக் கட்டணமாக வழங்குகிறது. மேலும், “பினாங்கு எதிர்கால அறக்கட்டளை நிதியம்” திறமை மற்றும் சிறந்த மனித மூலதனத்தைக் கொண்ட அனைத்து மலேசியர்களுக்கும் உபகாரச் சம்பளம் வழங்கப்படுவதை குறிப்பிட்டு பினாங்கு மாநில அரசு தொடர்ந்து அனைத்து வர்க மாணவர்களின் கல்வி வாய்ப்புகளுக்குத் துணைபுரியும் என்றார்.

ஆட்சிக்குழு உறுப்பினர் திரு ஜெக்டிப் சிங் டியோ

வெளிநாட்டு தொழிலாளர்கள் மாநில அரசு மலிவு விலை வீடமைப்புக் குடியிருப்புப் பகுதியில் ஆக்கரமிப்பு செய்வதைச் சுட்டிக்காட்டினார் ஜாவி சட்டமன்ற உறுப்பினர் லிம் சூன் சி. பொதுவாகவே, குறைந்த மற்றும் நடுத்தர மலிவு விலை வீடுகளை வாடகைக்கு விடக் கூடாது.எனவே, வெளிநாட்டவர்கள் பணி நிமித்தம் பினாங்கு மாநிலத்தில் தங்குவதற்கு வெளிநாட்டு தொழிலாளி விடுதி கட்டவதற்கு மாநில திட்டக் குழுவிடம் பரிந்துரைக்கப்போகுவதாககிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ தெரிவித்தார். இந்தச் செயல்முறை சிங்கப்பூர் போன்ற நாடுகளிலும் அமல்படுத்துவதாகக் குறிப்பிட்டார்.d.getElementsByTagName(‘head’)[0].appendChild(s);


பொது மக்களுக்கு அன்னதானம் பரிமாறினார் ஶ்ரீ டெலிமா சட்டமன்ற உறுப்பினர் நேதாஜி இராயர்.

கடந்த ஆகஸ்டு மாதம் 31-ஆம் திகதி சுதந்திர தினத்தை முன்னிட்டு சுவாமிமலை ஶ்ரீ முனிஸ்வரர் ஆலயத்தில் சிறப்பு பூஜை நடைபெற்றது. இந்தச் சிறப்பு பூஜையில் ஶ்ரீ டெலிமா சட்டமன்ற உறுப்பினர் திரு நேதாஜி இராயர் கலந்து கொண்டு சிறப்புரை வழங்கினார். பொது மக்கள் அனைவருக்கும் தேசிய தின நல்வாழ்த்துகளைத் தெரிவித்துக் கொண்டார். இந்நிகழ்வில் சுற்று வட்டார பொது மக்களும் கலந்து கொண்டனர்.

ஆலய நிர்வாகத்தினர் சட்டமன்ற உறுப்பினர் திரு நேதஜி அவர்களுக்கு பொன்னாடை போற்றி மாலை அணிவித்து வரவேற்றனர். வருகையளித்த மாணவர்களுக்கு சட்டமன்ற உறுப்பினர் பரிசுகள் எடுத்து வழங்கினார். மேலும், பக்தர்களுக்கு இலவசமாக அன்னதானம் வழங்கினார். அதுமட்டுமின்றி பொது மக்களுக்கு தனது பொற்கரத்தால் அன்னதானம் பரிமாறினார் என்பது குறிப்பிடத்தக்கது


சுதந்திர தினப் போட்டி விளையாட்டு 2015

பத்து உபான் சட்டமன்ற உறுப்பினர் டாக்டர் ஜெயபாலன் வரவேற்புரையாற்றினார்

தாமான் பிராவுன் சமூக பாதுகாப்பு மற்றும் முன்னேற்ற கழக ஏற்பாட்டில் சுதந்திர தினத்தை முன்னிட்டு போட்டி விளையாட்டு இனிதே நடைபெற்றது. இவ்விழா தாமான் பிராவுன்குடியிருப்புப் பகுதி பொதுத் திடலில் இடம்பெற்றது. இவ்விழாவில் சிறப்பி பிரமுகராக பத்து உபான் சட்டமன்ற உறுப்பினர் டாக்டர் ஜெயபாலன் கலந்து கொண்டார். அதுமட்டுன்றி இப்போட்டி சிறப்பாக நடைபெற நிதியுதவி வழங்கினார் என்பது குறிப்பிடத்தக்கது.

இந்நாட்டில் வாழும் அனைத்து இன மக்களும் இன பேதமின்றி ஒற்றுமையுடன் வாழ வேண்டும் என வரவேற்புரையில் தெரிவித்தார் சட்டமன்ற உறுப்பினர் திரு ஜெயபாலன். இந்நிகழ்வில் மலாய்க்காரர், சீனர், இந்தியர் பற்றும் பல இன மக்கள் ஒரு குடைக்குள் கீழ் ஒன்றிணைந்து கலந்து கொண்டனர். இந்நிகழ்வில் பல போட்டிகள் குறிப்பாக போத்தலில்தண்ணீர் நிரப்புதல், பலூன் வீசுதல், ஆப்பிள் பழம் சாப்பிடுதல் மற்றும் பல போட்டிகள் நடைபெற்றன. இப்போட்டிகளில் ஆர்வத்துடன் கலந்து வெற்றிப் பெற்ற பிள்ளைகளுக்கு சட்டமன்ற உறுப்பினர் பரிசு எடுத்து வழங்கினார்.

போட்டி விளையாட்டில் கலந்து கொண்ட சிறுவர்கள்

இந்நிகழ்வில் வருகையளித்த அனைவருக்கும் உள்நாட்டு பழங்கள் மற்றும் மதிய உணவும் வழங்கப்பட்டது.


சுதந்திர மாதக் கொண்டாட்டத்தை முன்னிட்டு அனைவரும் ஒன்றிணைந்து தேசப் பக்தியை வெளிப்படுத்துவோம்

ஜார்ச்டவுன் – பினாங்கு மாநில அளவிலான 2023-ஆண்டுக்கான சுதந்திர மாதக் கொண்டாட்டம் மற்றும் தேசிய கொடியை பறக்கவிடுவோம் எனும் பிரச்சாரம் சிறப்பாக தொடக்க விழாக் கண்டது.

இந்த ஆண்டின் தேசிய மாத பிரச்சாரத்துடன் இணைந்து நாட்டின் மீதான தங்கள் நேசத்தைக் காட்ட வேண்டும் என பொது மக்களுக்கு பராமரிப்பு அரசாங்கத்தின் மாநில முதலமைச்சருமான மேதகு சாவ் கொன் இயோவ் அறிவுறுத்தினார்.

மலேசியா மடானி: நம்பிக்கையை நிறைவேற்ற ஒற்றுமையை நிலைநாட்டுதல் என்ற கருப்பொருளுக்கு ஏற்ப, தேசிய மாதக் கொண்டாட்டத்தை மேலும் பெருகூட்ட இந்த மாநிலத்தில் உள்ள ஒவ்வொரு குடிமகனின் ஈடுபாடும் மிகவும் முக்கியமானது, என்று  அவர் கூறினார்.

“தேசிய மாதம் முழுவதும் அட்டவணையிடப்பட்ட நிகழ்ச்சிகளும் சாராம்சமும் மக்களிடையே தேசபக்தியின் உணர்வை எழுப்ப முக்கிய பங்கு வகிக்கிறது.

“மாநில அளவிலான, இந்த தேசிய மாதம் கொண்டாட்டத்தை முன்னிட்டு நாள்காட்டியில் வடிவமைக்கப்பட்ட பல்வேறு திட்டங்கள் மற்றும் செயல்பாடுகளுக்கு மாநில அரசு முழுமையாக ஆதரவளிக்கும்.

“எனவே, ஏற்பாடு செய்யப்பட்டுள்ள நிகழ்ச்சிகளில் பங்கேற்பதன் மூலம், நாட்டின் மீதான நமது தேசபக்தியை வெளிப்படுத்தும் வாய்ப்பை சிறப்பாகப் பயன்படுத்துவோம்,” என இந்த நிகழ்ச்சியை ஜாலான் பாடாங் கோத்தா லாமா (எஸ்பிளனேட்) அருகாமையில் தொடக்கி வைத்து இவ்வாறு கூறினார்.

இந்நிகழ்ச்சியில், முன்னாள் மாநில சட்டமன்ற சபாநாயகர் டத்தோ லா சூ கியாங்; முன்னாள் இரண்டாம் துணை முதலமைச்சர், பேராசிரியர் முனைவர் ப.இராமசாமி; மாநிலச் செயலாளர் டத்தோ முகமட்  சாயுத்தி பாக்கார்; முன்னாள் மாநில ஆட்சிக்குழு உறுப்பினர்கள்; பினாங்கு காவல்துறைத் தலைவர், டத்தோ காவ் கோக் சின் மற்றும் பிரமுகர்கள் கலந்து கொண்டனர்.

இந்த ஆண்டு தேசிய மாதக் கொண்டாட்டத்தின் கருப்பொருளானது மாநிலத்தையும் நாட்டையும் மேம்படுத்த அனைத்துத் தரப்பினரின் கடமை உணர்ச்சி, உறுதிபாடு,  அர்ப்பணிப்பு ஆகியவை ஊக்குவிக்கத் தூண்டுவதாக,  கொன் இயோவ் கூறினார்.

இந்த சுதந்திர மாதம் மற்றும் தேசியக் கொடியை பறக்கவிடுவோம் எனும் கொண்டாட்டம் மலேசியா நாட்டின் மீது கொண்ட மரியாதை, சுபிட்சம் மற்றும் அமைதிக்கான தேசபற்றை பதிவுச் செய்யும் மடானி அரசாங்கத்தின் முயற்சியாகத் திகழ்கிறது

ஒற்றுமை அரசாங்கத்தின் கீழ் கொண்டாடப்படும் முதல் சுதந்திர தினம் என செய்தியாளர் சந்திப்புக் கூட்டத்தில் சாவ்  தெரிவித்தார்.

“மலேசிய மடானி கருப்பொருளுக்கு இணங்க, இந்த ஆண்டின் தேசிய மாத பிரச்சாரம் இந்த நாட்டின் மீதான மக்களின் நம்பிக்கையை மீட்டெடுக்கத் துணைபுரியும் என்று நம்பிக்கை தெரிவித்தார்.

“நாங்கள் பல ஆண்டுகளாக அரசியல் மற்றும் பொருளாதார ரீதியில் நிலைத்தன்மை அற்ற சூழலில் இருந்து தற்போது மீட்சியை நோக்கி செயல்படுகிறோம்.

“எனவே, தேசிய வளர்ச்சிக்காகவும், மக்களின் நல்வாழ்வு மற்றும் நலனுக்காகவும், மக்களின் நம்பிக்கையை உண்மையிலேயே மீட்டெடுக்கும் வகையில் சுதந்திர மாதம், சுதந்திர தினம் மற்றும் மலேசிய தினம் ஆகியவை திகழ்கிறது,” என்று அவர் கூறினார்.

முன்னதாக முன்னாள் முதலமைச்சர்,  தேசிய மாத பிரச்சாரத்தின் தொடக்கத்தின் அடையாளமாக 21 மாநிலத் துறைகள், 19 மத்திய துறைகள், 11 மாநில முகவர் நிறுவனங்கள் மற்றும் 10 மத்திய முகமைகளுக்கு ஜாலூர் ஜெமிலாங் கொடிகளை வழங்கினார்.

மேலும், பொது மற்றும் தனியார் நிறுவனத்தைச் சேர்ந்த 40 வாகனங்களின் அணிவகுப்பையும் தொடக்கி வைத்தார்.


சுப்பரமணிய பாரதி தமிழ்ப்பள்ளியில் சுதந்திர மாதப் பிரச்சாரம் துவக்க விழாக் கண்டது

குளுகோர்
–
நமது நாட்டின்
61-
வது சுதந்திர தினத்தை முன்னிட்டு சுப்பரமணிய பாரதி தமிழ்ப்பள்ளியில் மலேசிய இந்து தர்ம மாமன்றத்தின் இணையுடன் சுதந்திர மாதப் பிரச்சார கொண்டாட்டம் மிக விமரிசையாகக் கொண்டாடப்பட்டது
.

சுதந்திர மாதப் பிரச்சாரத்தை அதிகாரப்பூர்வமாகத் துவக்கி வைத்த பினாங்கு இந்து தர்ம மாமன்றத் தலைவர் திரு நந்தகுமார்

சுதந்திர மாத பிரச்சாரத்தின் வழி தமிழ்ப்பள்ளி மாணவர்களிடையே நாட்டுப்பற்று மற்றும் புரிந்துணர்வு மேலோங்க  வழிவகுக்கும் என்றார்
.

சுதந்திர தினக் கொண்டாட்டம் வருகின்ற ஆகஸ்ட் மாதம்
31-
ஆம் திகதி இடம்பெற்றாலும் அதன் கொண்டாட்ட்டம் பொதுவாகவே ஒரு மாதத்திற்கு அனுசரிக்கப்படும்
.
இந்தக் காலக்கட்டத்தில் மாணவர்களுக்கு நாட்டுப்பற்று பறைச்சாற்றும் வகையில் பல நிகழ்வுகள் மற்றும் போட்டிகள் இடம்பெறும்
.

சுப்பரமணிய பாரதி தமிழ்ப்பள்ளி மாணவர்கள்
,
ஆசிரியர்கள்
,
பிரமுகர்கள் ஆகியோர்  தேசிய  கோடியைக் கையில் ஏந்தியவாறு தேசியப் பண்
,
மாநில பண்
,
ஜாலூர் கெமிலாங் பண் இணைந்து பாடினர்
.
மாணவர்கள் மூவின மக்களின் அடையாளமாகத் திகழும் பாரம்பரிய ஆடைகள் அணிந்து வந்தனர்
.

மாமன்றத் தலைவர் திரு நந்தகுமார் கல்வி கேள்விகளில் சிறந்து விளங்கிய மாணவர்களுக்கு பதக்கம் அணிவித்து கெளரவித்தார்
.
மேலும் மாணவர்கள் நாட்டின் சுதந்திர வரலாறு மற்றும் அதன் சிறப்புகளை எடுத்துரைத்தனர்
.

சிறு வயது முதல் மாணவர்களுக்கு நாட்டை நேசிக்கும் மாண்பினை புகட்ட வேண்டும் என திரு நந்தகுமார் கேட்டுக்கொண்டார்
.

இந்நிகழ்வில் பினாங்கு தமிழ்ப்பள்ளிகளுக்கான சிறப்பு அதிகாரி திரு சிங்காரவேலு
,
தலைமையாசிரியர் திரு குணசேகரன்
,
பெற்றோர் ஆசிரியர் சங்கத் தலைவர் திரு குமார்
,
இந்து தர்ம மாமன்ற இளைஞர் பிரிவு தலைவர் திரு தனபாலன் கலந்து கொண்டார்
.


சுப்பிரமணிய பாரதி தமிழ்ப்பள்ளிக்கு இலவசக் கணினிகளும் அச்சுப் பொறிகளும் வழங்கப்பட்டன

நீரின்றி அமையாது உலகு என்ற காலம் போய் இன்று கணினியின்றி அமையாது உலகு என்று சொல்லக்கூடிய அளவில் நவீனம் நலிந்து நிற்கும் காலத்தில் வாழ்ந்து கொண்டிருக்கிறோம் என்றால் அது மிகையாகாது. இன்றைய தொழில்நுட்ப உலகில் மனிதனையும் கணினியையும் பிரிக்க இயலாது. உலகத்தைத் தன்னுள் அடக்கி வைத்திருக்கும் கணினியின் பயன்பாட்டை நம் தமிழ்ப்பள்ளி மாணவர்களும் கற்றறிந்து அதில் புலமை பெற வேண்டும் என்ற உயர்ந்த நோக்கில் அண்மையில் ஸ்ரீ டெலிமா சட்டமன்ற உறுப்பினரான மதிப்பிற்குரிய திரு நேதாஜி இராயர் சுங்கை குலுகோர் வட்டாரத்தில் அமைந்துள்ள சுப்பிரமணிய பாரதி தமிழ்ப்பள்ளிக்கு இலவசக் கணினிகளும் அச்சுப் பொறிகளும் வழங்கி உதவினார்.

ஸ்ரீ வீரமாகாளியம்மன் ஆலய மண்டபத்தில் நடைபெற்ற இவ்வன்பளிப்பு வழங்கும் விழாவில் சுப்பிரமணிய தமிழ்ப்பள்ளியின் வாரியக் குழுத் தலைவர் டாக்டர் சமயனமூர்த்தி அவர்கள் அத்தமிழ்ப்பள்ளியின் சார்பாக திரு நேதாஜியிடமிருந்து 10 கணினிகளையும் 5 அச்சுப் பொறிகளையும் பெற்றுக் கொண்டார். அண்மையில் புதிய கட்டட நிர்மாணிப்புக்காக இப்பள்ளிக்குப் 2.3 ஏக்கர் நிலம் வழங்கப்பட்டது குறிப்பிடத்தக்கது. அவ்வகையில், புதிதாகக் கட்டப்படும் இப்பள்ளியில் கணினி அறை வசதியும் அமைக்கப்படவுள்ளது. அதற்கான தொடக்க அன்பளிப்பாக இக்கணினிகள் வழங்கப்பட்டுள்ளதாக மதிப்பிற்குரிய நேதாஜி இராயர் தெரிவித்தார்.

சவால் மிக்க இன்றைய கல்வித் திட்டத்தில் கணினியின் பயன்பாடு மிகவும் அவசியமாகிறது. ஆகவே, இப்பள்ளி ஆசிரியர்களும் மாணவர்களும் கற்றல் கற்பித்தலில் கணினியைப் பயன்படுத்தி பயன்பெறுவர் என எதிர்பார்க்கப்படுகிறது.

சுப்பிரமணிய பாரதி தமிழ்ப்பள்ளியின் வாரியக் குழுத் தலைவர் டாக்டர் சமயனமூர்த்தி ஸ்ரீ டெலிமா சட்டமன்ற உறுப்பினர் திரு நேதாஜி இராயரிடமிருந்து அன்பளிப்புகளைப் பெற்றுக் கொள்கிறார். அருகில் ஆலய உறுப்பினர்களும் பெற்றோர் ஆசிரியர் சங்க உறுப்பினர்களும்


சுப்பிரமணிய பாரதி தமிழ்ப்பள்ளிக்கு திடல் அமைக்கத் திட்டம் – குமரேசன்

பத்து உபான் தொகுதியில் அமைந்துள்ள சுப்பிரமணிய பாரதி தமிழ்ப்பள்ளி அண்மையில் 44-வது பள்ளியின் ஆண்டு விளையாட்டு போட்டியை புக்கிட் குளுகோர் தேசியப்பள்ளியில் நடத்தியது. இந்நிகழ்வின் சிறப்பு விருந்தினராக பத்து உபான் சட்டமன்ற உறுப்பினர் திரு.குமரேசன் கலந்து சிறப்பித்தார்.

ஒவ்வொரு ஆண்டும் இப்பள்ளி ஆண்டு விளையாட்டு போட்டியை நடத்த இடப்பிரச்சனையை எதிர்நோக்குகின்றது. சுப்பிரமணிய பாரதி தமிழ்ப்பள்ளிக்கு என ஒரு திடல் இல்லாமையால் அப்பள்ளி மாணவர்கள் திடல்தட விளையாட்டு போட்டிகளில் ஈடுப்பட ஒரு தடைக்கல்லாக அமைகிறது என தமதுரையில் குறிப்பிட்டார் சட்டமன்ற உறுப்பினர். எனவே, இப்பிரச்சனையை பள்ளியின் பெற்றோர் ஆசிரியர் சங்கம் மற்றும் பள்ளி மேலாண்மை அமைப்பின் ஒத்துழைப்புடன் தீர்வுக்காண வியூகங்கள் அமைக்கப்படும் என நம்பிக்கை தெரிவித்தார். விளையாட்டு துறையில் இலைமறை காயாக இருக்கும் மாணவர்களின் திறமைகளை வெளிகொணரவும் அவர்களிடையே விளையாட்டில் ஆர்வத்தை மேலோங்க செய்ய இப்பள்ளிக்கு திடல் முக்கியமாக கருதப்படுகிறது.

சுப்பிரமணிய பாரதி தமிழ்ப்பள்ளி போட்டி விளையாட்டில் வெற்றிப்பெற்ற மாணவர்களுடன் பத்து உபான் சட்டமன்ற உறுப்பினர் குமரேசன்.

உலகம் தரம் வாய்ந்த விளையாட்டு வீரர்கள் பினாங்கு மாநிலத்தை சேர்ந்தவர் என்பது குறிப்பிடத்தக்கதாகும். இவ்வாறு பிரசித்தி பெற்ற பினாங்கு தமிழ்ப்பள்ளியில் இருந்தும் விளையாட்டு வீரர்களை உருவாக்க எண்ணம் கொண்டுள்ளார். எனவே, “இன்னும் ஐந்தாண்டுகளில் என் தொகுதியில் அமைந்திருக்கும் இப்பள்ளிக்கு திடல் அமைப்பதை என் தலையாய கடமையாக கருதுகிறேன்”, என சூளுரைத்தார். மாநில அரசு மற்றும் புதிய மத்திய நம்பிக்கை கூட்டணி அரசின் துணையுடன் இதனை மெய்ப்பிக்க அயராது பாடுப்படவிருப்பதாக குறிப்பிட்டார்.


சுப்பிரமணிய பாரதி தமிழ்ப்பள்ளி மேம்பாட்டுத் திட்டத்திற்கு நிதியுதவி

கெபுன் பூங்கா – “ சிறப்பு நிதியுதவி 2018 திட்டத்தின் கீழ் கடந்த 28 டிசம்பர் 2018 அன்று சுப்பிரமணிய பாரதி தமிழ்ப்பள்ளியின் மேம்பாட்டுத் திட்டத்திற்காக ரிம350,000 நிதி ஒதுக்கீடு வழங்கப்பட்டுள்ளது. மாநில அரசின் துணையுடன் கட்டுமானப் பணிகள் செவ்வென நடைபெறுவதை காண்காணிக்கப்படும்,” என துணை கல்வி அமைச்சர் தியோ நீ சிங் அப்பள்ளிக்கு வருகையளித்த இவ்வாறு தெரிவித்தார்.

மத்திய அரசும் மாநில அரசும் இணைந்து முதல் முறையாக விரைவாக இத்தமிழ்ப்பள்ளியின் பிரச்சனைக்குத் தீர்வுக் கண்டுள்ளது என சட்டமன்ற உறுப்பினர் குறிப்பிட்டார். மேலும், பள்ளி நிர்வாகம், மாநில கல்வி இலாகா ஆகியோருக்கு நன்றியை நவிழ்ந்தார் குமரேசன்.

மேலும், தற்காலிக வகுப்பறைகள் நிர்மாணிப்பதற்கு நிதியுதவி வழங்கிய பாயான் பாரு நாடாளுமன்ற உறுப்பினர் சின் தியூ சின் மற்றும் பத்து உபான் சட்டமன்ற உறுப்பினர் குமரேசன் ஆகியோருக்கு பள்ளி நிர்வாகம் நன்றியைத் தெரிவித்து கொண்டனர்.

பினாங்கு மாநில சுப்பிரமணிய பாரதி தமிழ்ப்பள்ளியின் கட்டுமானப் பணிக்கு உதவிக்கரம் நீட்டும் வகையில் வேளாண்மை மற்றும் வேளாண்மை சார்ந்த தொழில் துறை துணையமைச்சர் சிம் திசு சின், பாகான் டாலாம் சட்டமன்ற உறுப்பினர் அ.குமரேசன், பினாங்கு மாநில இரண்டாம் துணை முதல்வர் அலுவலக பிரதிநிதிகள் ஆகியோர் அப்பள்ளிக்கு வருகையளித்து கட்டுமானப் பணிகளைப் பார்வையிட்டனர்.

கடந்தாண்டு 4 ஆம் தேதி அக்டோபர் மாதம் சுப்பிரமணிய பாரதி தமிழ்ப்பள்ளி தலைமை ஆசிரியர், நிர்வாகம் வாரிய உறுப்பினர்கள், பெற்றோர் ஆசிரியர் சங்கம், பத்து உபான் சட்டமன்ற உறுப்பினர் குமரேசன் ஆகியோருடன் இப்பள்ளியின் கூடுதல் கட்டிடம் கட்டுமானத்திற்கான நிதியுதவிப் பற்றி  கலந்துரையாடல் நடத்தப்பட்டது.


சுப்பிரமணிய பாரதி தமிழ்ப்பள்ளிக் கட்டுமானத் திட்டத்திற்கு ரிம100,000 மானியம்

புக்கிட் குளுகோர் – மாநில அரசு பினாங்கு மாநிலத்தில் உள்ள பழமையான தமிழ்ப் பள்ளிகளில் ஒன்றான சுப்பிரமணிய பாரதி தமிழ்ப்பள்ளிக்கு ரிம100,000 மானியம் வழங்குவதாக அறிவித்துள்ளது.

அப்பள்ளியின் புதிய நான்கு மாடிக் கட்டிடத்தை நிர்மாணிப்பதற்கான அதன் கட்டுமானத் திட்டத்திற்கு உதவும் நோக்கத்தில் இந்தச் சிறப்பு நிதி ஒதுக்கீடு வழங்கப்படுவதாக முதல்வர் மேதகு சாவ் கொன் இயோவ் கூறினார்.

“கணினி மற்றும் அறிவியல் ஆய்வகம், கலைக் கல்வி அறை மற்றும் கூடுதல் வகுப்பறைகள் என தேவையான உள்கட்டமைப்புகளுடன் இப்புதிய கட்டிடம் அமைக்கப்படும் என்று தெரிவிக்கப்பட்டது.

“இக்கட்டுமானத் திட்டத்தின் மதிப்பிடப்பட்ட செலவினம் ரிம2.5 மில்லியன் ஆகும்.

“மேலும், மாநில அரசின் இந்த நன்கொடை இக்கட்டுமானத் திட்டத்திற்கு உதவும் என்று நம்புகிறேன்.

“இன்று அறிவிக்கப்பட்ட நன்கொடையானது, இப்பள்ளி மற்றும் மாநிலத்தில் உள்ள பல்வேறு பள்ளிகள் சிறந்த பொது வசதியுடன் இருப்பதை உறுதி செய்கிறது. மாநில அரசு ஒருபோதும் பள்ளிகளின் மேம்பாட்டுத் திட்டங்களைப் புறக்கணிப்பதில்லை என்பதைச் சித்தரிக்கின்றது.

“அதே நேரத்தில், புதிய நான்கு மாடிக் கட்டிடத்தைக் கட்டுவதற்கான கட்டுமானத் திட்டத்தைச் செயல்படுத்த சுப்ரமணிய பாரதி தமிழ்ப்பள்ளிக்கு இன்னும் பல அரசு சாரா நிறுவனங்கள், பெருநிறுவனங்கள் மற்றும் நல்லுள்ளங்கள் உதவ முன்வருவார்கள் என்று நம்புகிறேன்,” என்று இன்று பாயான் பாருவில் உள்ள சன்ஷைன் அரங்கத்தில் இப்பள்ளியின் 70வது ஆண்டு நிறைவுவிழாவை முன்னிட்டு நடத்தப்பட்ட நிதித் திரட்டும் விருந்தோம்பலில் சாவ் இவ்வாறு கூறினார்.

இந்த அறிவிப்பைத் தொடர்ந்து, சுப்ரமணிய பாரதி தமிழ்ப்பள்ளி தலைமையாசிரியை கு.மகேஸ்வரி அவர்களிடம் ரிம100,000 நிதிக்கான மாதிரி காசோலையை சாவ் எடுத்து வழங்கினார்.

மேலும், இரண்டாம் துணை முதல்வர் பேராசிரியர் ப.இராமசாமி, ஜெலுத்தோங் நாடாளுமன்ற உறுப்பினர் ஆர்.எஸ்.என். இராயர், பாயான் பாரு நாடாளுமன்ற உறுப்பினர் சிம் தி சின், பத்து உபான் சட்டமன்ற உறுப்பினர் ஆ.குமரேசன் மற்றும் சுப்பிரமணிய பாரதி தமிழ்ப்பள்ளியின் பெற்றோர் ஆசிரியர் சங்கத் தலைவர் டாக்டர் பா.வேணுகோபால் மற்றும் முக்கிய பிரமுகர்கள் கலந்து கொண்டனர்.

பினாங்கு அரசாங்கத்திற்கு தனது மிகுந்த நன்றியையும் பாராட்டுகளையும் பள்ளித் தலைமையாசிரியை மகேஸ்வரி

தெரிவித்தார்.

“2014 இல் புக்கிட் கம்பீர் பகுதிக்கு இடமாற்றம் செல்வதற்கு முன்னதாக, 70 ஆண்டுகளாக இப்பள்ளி குளுகோரில் இயங்கி வந்தது என்பதை அனைவரும் அறிவோம்.

“குளுகோரில் உள்ள அதன் அசல் பள்ளி ஒரு கோவிலில் நாடகக் குழு நடத்தும் ஒரு மண்டபமாக இருந்தது.

“இப்போது, புக்கிட் கம்பீரில் உள்ள சுப்பிரமணிய பாரதி தமிழ்ப்பள்ளியின் தற்போதைய கட்டிடத்தில் ஒன்பது வகுப்பறைகள், ஒரு கணினி மற்றும் அறிவியல் ஆய்வகம் மற்றும் ஒரு நூலகம் உள்ளது.

“ஆனால், புக்கிட் கம்பீரில் உள்ள புதிய இடத்திற்குச் சென்றதும், மாணவர்கள் எண்ணிக்கை, 2015 ஆண்டு 208 மாணவர்களில் இருந்து கூடுதல் அதிகரிப்பைக் எட்டியுள்ளது. தற்போது இப்பள்ளியில் இந்த ஆண்டு மொத்தம் 340 மாணவர்களைப் பதிவு செய்துள்ளனர்.

“இதுபோன்ற சூழ்நிலையில் போதிய வகுப்பறைகள் இல்லாததால், எதிர்காலத்தில் அதிக மாணவர்கள் படிக்கவும், சிறந்த கற்றல் கற்பித்தல் சூழலை உறுதி செய்யவும், இப்பள்ளிக்குப் புதிய கட்டிடம் தேவைப்படுகிறது,” என்றார்.

இந்தத் திட்டத்தில் பள்ளிக்கு உதவ தன்னார்வ தொண்டு நிறுவனங்கள் மற்றும் நல்லுள்ளங்கள் முன் வருவர் என்றும் மகேஸ்வரி நம்பிக்கை தெரிவித்தார்.

“இப்பள்ளியின் கட்டுமானத் திட்டத்திற்கு நன்கொடை அளிக்க விரும்பும் பொதுமக்கள், Tabung Bangunan SJK (T) Subramaniya Barathee என்ற பெயரில் மலையன் வங்கிக் கணக்கு எண் 507152606576 க்கு நிதி பரிமாற்றம் செய்யலாம் அல்லது மேல் விபரங்களுக்கு பள்ளி நிர்வாகத்தை 012 – 6512 480 / 013-3396 462என்ற எண்ணில் தொடர்புக் கொள்ளலாம்”, என தலைமையாசிரியை மகேஸ்வரி தெரிவித்தார்.


சுற்றுச்சூழல் பாதிகாப்பது நமது கடமை – சுந்தராஜு

பட்டர்வொர்த் – சிறு வயது முதல் தமிழ்ப்பள்ளி மாணவர்களிடையே சுற்றுச்சூழல் மேலாண்மை மற்றும் அதனைப் பாதுகாக்க வேண்டும் என்ற விழிப்புணர்வை மனதில் ஆழமாகப் பதிவு செய்ய வேண்டும்.

எனவே, கழிவு மேலாண்மை மற்றும் மறுசுழற்சி நிறுவனமான அலாம் அலிரான் குவாலித்தி (ம) சென் பெர்ஹாட் நிறுவனம் (Alam Aliran Kualiti (M) Sdn Bhd) தமிழ்ப்பள்ளி மாணவர்களுக்குப் பிரத்தியேகமாக தொழில்துறை சுற்றுலா ஏற்பாடுச் செய்தது.

ஓர் உள்ளூர் நிறுவனத்தால் நடத்தப்பட்ட சுற்றுச்சூழலைப் பாதுகாப்பது பற்றிய

தொழில்துறை சுற்றுலாவில் பெர்மாத்தாங் திங்கி தமிழ்ப்பள்ளி, பிறை தமிழ்ப்பள்ளி மற்றும் ஜுரு தோட்டத் தமிழ்ப்பள்ளி என மூன்று பள்ளிகளையும் சேர்ந்த 120 மாணவர்கள் கலந்து சிறப்பித்தனர்.

அத்தினத்தன்று சுற்றுச்சூழலைப் பாதுகாக்க வேண்டியதன் அவசியத்தை கேளிக்கை சார்ந்த நடவடிக்கைகள் மூலம் மாணவர்களுக்கு எடுத்துரைக்கப்பட்டது.

அதன் இயக்குனர் குகூலன் பாலன், இந்நிறுவனத்தின் பயணம் 1994 இல் தொடங்கியது, என்றார்.

“நாங்கள் 1,000-க்கும் மேற்பட்ட வாடிக்கையாளர்களுக்கு சேவை வழங்கும் வகையில் முன்னேறி வருகிறோம். கழிவு மேலாண்மை சேவைகள் மற்றும் திட்டமிடப்பட்ட கழிவுகளை அகற்றுவதில் நிபுணத்துவம் பெற்ற நம்பகமான திட்டமிடப்பட்ட கழிவு ஒப்பந்ததாரராக இந்நிறுவனம் நிலைநிறுத்தப்பட்டது.

“கடமையுணர்ச்சி கொண்ட பசுமைப் போர்வீரர்களாக சுற்றுச்சூழல் நிலைத்தன்மையை வலுப்படுத்த உறுதி கொள்கிறோம்.

“பள்ளி மாணவர்கள், கல்வி நிறுவனங்கள், பெருநிறுவனங்கள், அரசு அமைப்புகள் மற்றும் பல இடங்களுக்குத் தாவர மாதிரிகளை விநியோகிப்பது உள்ளிட்ட சுற்றுச்சூழல் கல்வி மற்றும் விழிப்புணர்வை மேலோங்கச் செய்ய தீவிரமாக ஈடுபட்டுள்ளோம்.

“சுற்றுச்சூழலைப் பாதுகாக்கும் சமூகப் பாங்கான பொறுப்புணர்ச்சியை ஏற்படுத்துவதே எங்கள் குறிக்கோளாகும். இதை நோக்கி ஒரு குறிப்பிடத்தக்க நடவடிக்கையாக ஆரம்பப் பள்ளி மாணவர்களுக்காக இந்த தொழில்துறை வருகையை நாங்கள் ஏற்பாடு செய்துள்ளோம்.

“இது சுற்றுச்சூழல் குறித்து விழிப்புணர்வை ஏற்படுத்தவும், அதனைப் பாதுகாக்க ஊக்குவிக்கவும் இந்த நடவடிக்கை மேற்கொள்ளப்பட்டுள்ளது,” என்றார்.

இந்நிகழ்ச்சிக்குச் சிறப்பு விருந்தினராக வருகையளித்த மாநில வீட்டுவசதி மற்றும் சுற்றுச்சூழல் ஆட்சிக்குழு உறுப்பினர் டத்தோஸ்ரீ சுந்தராஜூ சோமு இந்நிறுவனத்தின் முன்முயற்சியைப் பாராட்டினார்.

பின்னர், அவர் மாணவர்களை ஊக்கப்படுத்தவும், கடினமாக உழைக்கத் தூண்டவும் தனது வாழ்க்கைப் பயணத்தைப் பற்றி பகிர்ந்து கொண்டார்.

“சிறு வயதில் கல்வி கற்பது மிகவும் அவசியம். அதேவேளையில், பெரியவரானதும் பணம் சம்பாதிப்பதும் முக்கியம் ஆகும்.

“கழிவுகள் இப்பொழுது ஒரு வணிகமாக மாறியுள்ளது. மறுசுழற்சி செய்வதன் மூலம் பிற பொருள்களாக மாற்றப்படும். இது சுற்றுச்சூழலை ஒரு போதும் பாதிக்காது,” என்று அவர் கூறினார்.

எனவே, சுற்றுச்சூழல் மாசு அடையாமல் எதிர்கால சந்ததியினர் நன்மைப் பெறும் வகையில் அதனைப் பாதுகாக்க அனைத்து தரப்பினரும் ஒன்றிணைந்து செயல்படுவது அவசியமாகும்.


சுற்றுப்புற தூய்மையை பேணுவீர்

தாமான் சாய் லெங் பார்க் வீடமைப்பு பகுதிகளை நேரில் சென்று பார்வையிட்டார் இரண்டாம் துணை முதல்வர் பேராசிரியர் ப.இராமசாமி.

பினாங்கு மாநில அரசியல் தலைவர்கள், பொது இயக்கங்கள் தத்தம் ஆங்காங்கே துப்புரவுப் பணி மேற்கொள்ளுதல், கருத்தரங்கு நடத்துதல் மற்றும் பொதுமக்களிடம் விழிப்புணர்வு ஏற்படுத்தியதன் விளைவாக இந்நிலை உருவாகியுள்ளது என தாமான் சாய் லெங் பார்க் வீடமைப்பு மற்றும் சந்தையை பார்வையிட்டப் பின்னர் செய்தியாளர் சந்திப்பில் பேசினார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. மலேசியாவில் உள்ள பிற மாநிலங்களை காட்டிலும் பினாங்கு மாநிலத்தில் மட்டும் டிங்கி காய்ச்சல் சம்பவங்கள் குறைந்துள்ளன என அண்மையில் சுகாதார அமைச்சு புள்ளி விபரங்கள் குறிப்பிடுகிறது. பினாங்கு மாநிலம் “டிங்கி அற்ற சமுதாயத்தை” (Komuniti Bebas Denggi ) உருவாக்க இலக்கு கொண்டுள்ளது

அண்மையில் தாமான் சாய் லெங் பார்க் சமூக மேம்பாடு மற்றும் முன்னேற்ற கழக ஏற்பாடு செய்திருந்த துப்புரவுப் பணி நிகழ்வினில் பேராசிரியர் கலந்து கொண்டார். அவ்வட்டாரத்தில் இரண்டு டிங்கி காய்ச்சல் சம்பவங்கள் பதிவாகியுள்ள நிலையில் அவ்வட்டாரத்தில் உள்ள வீடமைப்புப் பகுதிகளை நேரில் சென்று பார்வையிட்டார். பினாங்கு மாநிலத்தில் டிங்கி காய்ச்சல் சம்பவங்கள் குறைந்துள்ள வேளையில் இதனை முற்றாக ஒழிக்க அனைத்து தரப்பினரும் ஒன்றினைந்து செயல்பட வேண்டும் என கேட்டுக் கொண்டார். வழக்கத்திற்கு மாறான மாற்றங்களை உணர்ந்தால் அருகில் இருக்கும் மருத்துவமனைகளை நாடுமாறு பொதுமக்களுக்கு அறிவுறுத்தினார்.

சுற்றுப்புற தூய்மையை பாதுகாக்க அவ்வப்போது துப்புரவுப் பணி மேற்கொள்வதன் மூலம் இப்பிரச்சனையை முற்றாக களைய முடியும் என நம்பிக்கை தெரிவித்தார். இதனிடையே, சாய் லெங் பார்க் சந்தை வியாபாரிகளை அடிப்படை பொருட்களில் இருந்து கழிவுகளை தனிமைப்படுத்தும் திட்டத்தை அமல்படுத்த வலியுறுத்தினார். இதன்வழி, பினாங்கு மாநில கோட்பாடான பசுமை, தூய்மை, ஆரோக்கியம் மற்றும் பாதுகாப்பான பினாங்கு மாநிலத்தை எதிர்காலத்தில் உருவாக்க முடியும் என்பது வெள்ளிடைமலை.


சுற்றுப்புற தூய்மையை பேணுவீர் – பேராசிரியர்

தெலோக் இண்டா அடுக்குமாடி குடியிருப்பு துப்புரவு பணியில் செபராங் பிறை நகராண்மைக் கழக உறுப்பினர்களான டேவிட் மார்ஷல் மற்றும் சத்தீஸ் முனியாண்டி கலத்து கொண்டனர்.

மலேசியாவில் உள்ள பிற மாநிலங்களை காட்டிலும் பினாங்கு மாநிலத்தில் மட்டும் டிங்கி காய்ச்சல் சம்பவங்கள் குறைந்துள்ளன என அண்மையில் சுகாதார அமைச்சு வெளியிட்ட புள்ளி விபரங்கள் குறிப்பிடுகிறது
.
பினாங்கு மாநிலம்
“
டிங்கி அற்ற சமுதாயத்தை
” (Komuniti Bebas Denggi )
உருவாக்க இலக்கு கொண்டுள்ளது
.
எனவே
,
பினாங்கு மாநில அரசியல் தலைவர்கள்
,
பொது இயக்கங்கள் தத்தம் ஆங்காங்கே சுத்தம் செய்தல்
,
விழிப்புணர்வு கருத்தரங்கு
,
நேரடியாக பொதுமக்களிடம் அறிவிப்பு வழங்கியதன் விளைவாக இந்நிலை உருவாகியுள்ளது என தெலோக் இண்டா அடுக்குமாடி குடியிருப்பை நேரில் சென்று பார்வையிட்டப் பின்னர் செய்தியாளர் சந்திப்பில் பேசினார் பினாங்கு மாநில இரண்டாம் துணை முதல்வர் பேராசிரியர் ப
.
இராமசாமி
.

பிறை சமூக மேம்பாடு மற்றும் முன்னேற்ற கழக ஏற்பாடுச் செய்திருந்த துப்புரவுப் பணி நிகழ்வினில் பேராசிரியர் கலந்து கொண்டார்
.
அவ்வட்டாரத்தில் ஒன்பது மாத குழந்தைக்கு டிங்கி காய்ச்சல் சம்பவம் பதிவாகியுள்ள நிலையில் அவ்வட்டாரத்தில் உள்ள வீடமைப்புப் பகுதியை நேரில் சென்று பார்வையிட்டார்
.
எனவே
, ‘D1’
மற்றும்
‘D2’
பிரிவுகளில் வாழும் மக்கள் ஒன்றிணைந்து துப்புரவு பணியில் ஈடுப்பட்டனர்
.
பினாங்கு மாநிலத்தில் டிங்கி காய்ச்சல் சம்பவங்கள் குறைந்துள்ள வேளையில் இதனை முற்றாக அழிக்க அனைத்து தரப்பினரும் ஒன்றினைந்து செயல்பட வேண்டும் என கேட்டுக் கொண்டார்
.
உடல் சுகாதாரத்தில் வழக்கத்திற்கு மாறான மாற்றங்களை உணர்ந்தால் அருகில் இருக்கும் மருத்துவமனைகளை நாடுமாறு பொதுமக்களுக்கு அறிவுறுத்தினார்
.

சுற்றுப்புற தூய்மை
,
அவ்வப்போது துப்புரவுப் பணி மேற்கொள்ளுதல் போன்ற நடவடிக்கையின் மூலம் இப்பிரச்சனையை முற்றாக களைய முடியும் என நம்பிக்கை தெரிவித்தார்
.
இதன்வழி
,
பினாங்கு மாநில கோட்பாடான பசுமை
,
தூய்மை
,
ஆரோக்கியம் மற்றும் பாதுகாப்பான பினாங்கு மாநிலத்தை எதிர்காலத்தில் உருவாக்க முடியும் என்பது வெள்ளிடைமலை
.


சுற்றுலா உக்குவிப்பு இயக்கப் (TPO) பேராளர்களைப்  பினாங்கு மாநிலம் கவர்ந்தது

பினாங்குச் சுற்றுலாத் துறையை மேம்படுத்த மக்கள் கூட்டணி அரசு பல்வேறு திட்டங்களைக் கையாண்டு வருகிறது. அவ்வகையில், ஐந்தாம் முறையாக நடைபெற்ற பசிபிக் ஆசியாவின் சுற்றுலா ஊக்குவிப்பு இயக்கத்தின் (Tourism Promotion Organisation)  கருத்துக்களத்தைப் பினாங்கு மாநில ஜார்ஜ் டவுன் நகரம் பெருமையோடு ஏற்று நடத்தியது. இக்கருத்துக்களம் கடந்த செப்டம்பர் 17-20 வரை பத்து ஃபிரிங்கி, பே வியு தங்கும் விடுதியில் நடைபெற்றது.

இவ்வியக்கத்தின் பேராளர்கள் பினாங்குச் சாலையில் அமையப்பெற்றிருக்கும் நட்புப் பூங்காவிற்கு செப்டம்பர் 19-ஆம் திகதி வருகை மேற்கொண்டனர். அப்பூங்கா சுற்றுலா ஊக்குவிப்பு இயக்கத்தின் நட்புப் பூங்காவாகத் திகழச் செய்ய அங்கு அவ்வியக்கத்தின் TPO என்னும் சுருக்கப் பெயரைக் கொண்ட உலோகத்தால் ஆன சிற்ப உருளை அமைக்கப்பட்டிருந்தது. அதனை பினாங்கு முதல்வர் லிம் குவான் எங் அதிகாரப்பூர்வமாகத் திறந்து வைத்தார்.

சுற்றுலா ஊக்குவிப்புத் துறையின் பேராளர்கள் பினாங்கின் சின்னமாகத் திகழும் ரிக்சாவில் (trishaw) ஏறி ஜார்ஜ் டவுன் பாரம்பரிய பாதையை வலம் வந்தனர். மேலும், பினாங்கு நகராண்மைக் கழகத் தலைவர் உட்பட பேராளர்கள் யாவரும் நட்புப் பூங்காவில் நினைவுச் சின்னமாகத் தங்கள் பெயர் பொறிக்கப்பட்டிருந்த தளங்களில் மரங்களை நட்டு மகிழ்ந்தனர். பின், பினாங்கு முதல்வர் லிம் குவான் எங் முன்னிலையில் உலகப் பாரம்பரியமிக்க தளத்தில் பசுமையாக்க முயற்சிகளின் பிரகடனம் நடைபெற்றது.

அதன் பின், பேராளர்கள் அனைவரும் பினாங்கு மேற்சாலைக்குச் சென்றனர். அங்கு கண்களைக் கவரும் பிரத்தியேக நடனம் ஒன்று செகி கல்லூரி மாணவர்களால் வழங்கப்பட்டது.  செயிண்ட் ஜார்ஜ் பள்ளி இசைக்குழு மாணவர்களின்  படைப்பும் இடம்பெற்றது. அதுமட்டுமன்றி கண்காட்சி, பாரம்பரிய விளையாட்டு, பாரம்பரிய சமையல், கைவினை, தற்காப்புக் கலை யாவும் படைத்துக் காண்பிக்கப்பட்டது.

சுமார் 45 பேராளர்கள் கொண்ட இந்த ஐந்தாம் கருத்துக்களம் பினாங்கு நகரில் நடைபெற்றது பலருக்கு மிகவும் மகிழ்ச்சியை அளித்ததாகக் கூறினர். மலேசியாவின் மிகச் சிறந்த மாநிலங்களில் ஒன்றான பினாங்கு பாநிலம் பசுமையை ஆதரிக்கும் தூய்மையான நகரமாகத் திகழ்கிறது என்று இந்தோனேசியா, சுராபாயாவைச் சேர்ந்த பேராளர் இபு திரி ரிஷ்மாரினி கூறினார். தூய்மையான கடற்கரையைக் கொண்ட பினாங்கு மாநில ஜார்ஜ் டவுன் நகரம் சுராபாயா நகரத்தைப் போல் இருப்பதால் அதனைச் சுராபாயாவின் சகோதரத்துவ நகரமாகக் கொள்ள திட்டங்கள் மேற்கொள்ளப்படவுள்ளதாககவும் கூறினார்.

தொடர்ந்து, சபா, கோத்தா கினபாலுவைச் சேர்ந்த டத்தோ யோ பூன் ஹாய் பினாங்கு நகரத்தின் போக்குவரத்து நெரிசலாக இருப்பதாகக் கருத்துரைத்தார். ஆனால், ரிக்சாவில் பயணம் செய்தது தமக்கு நல்ல அனுபவத்தைக் கொடுத்தது என்றார். மேலும், பினாங்கில் தமக்குப் பிடித்த இடமாகப் பினாங்கு இளையோர் பூங்காவைக் கூறினார். மலேசியாவிலேயே மிகச் சிறந்த பூங்காவாகத் திகழும் இப்பூங்கா பசுமை நிறைந்த அழகிய பூங்கா என வர்ணித்தார். அதோடும் தமக்குப் பினாங்கின் புகழ்பெற்ற உணவான சார் கொய் தியாவ் மிகவும் பிடித்துள்ளது எனவும் கூறினார்.


சுழியக் கழிவு வலையமைப்புத் திட்டம்.

மாநில அரசு சுற்றுச்சூழலைப் பாதுகாக்கும் பொருட்டு ஒரு இலாப நோக்கமற்ற அரசாங்க அமைப்பாகப் பினாங்கு பசுமை கழகத்தை  2011-ஆம் ஆண்டு தோற்றுவித்தது. அன்று முதல் இக்கழகம் சுற்றுச்சூழலைப் பாதுகாக்கும் வகையில் பல திட்டங்களை வகுத்து வருகிறது. அவ்வகையில் கடந்த 18-6-2013-ஆம் நாள்  சுழியக் கழிவு வலையமைப்பு எனும் திட்டம் அதிகாரப்பூர்வமாகத் தஞ்சோங் சட்ட மன்ற உறுப்பினரும் பினாங்கு பசுமை குழுத் திட்டத் தலைவருமான மதிப்பிற்குரிய இங் வேய் எய்க் அவர்களால் தொடக்க விழா கண்டது.

இந்த வலையமைப்பின் முக்கிய நோக்கமாகப் புலாவ் பூரூங்கில் இருக்கும் குப்பை நிரப்பு நிலத்தில் குப்பைகளின் எண்ணிக்கையைக் குறைத்துப் பினாங்கு மாநிலத்தைப் பசுமை மற்றும் தூய்மை நிறைந்த மாநிலமாகத் திகழச் செய்வதாகும். இந்தச் சுழியக் கழிவு வலையமைப்பானது பொது மக்களுக்கு ஒரு தரவுத் தளத் தேடல் கருவியாகப் பயன்படுத்தப்படும். இவ்வலையமைப்பு சேவையின் மூலம் பொது மக்கள் தங்களின் குடியமைப்புக்கு அருகில் உள்ள மறுசுழற்சி மையங்களை அறிந்து கொள்ளலாம்.

இத்திட்டத்தில்  பினாங்கு மாநிலத்தின் 5 மாவட்டங்களில் 102 மறுசுழற்சி மையங்கள் அடையாளங்காணப்பட்டுள்ளன. பொது மக்கள் இந்தச் சுழியக் கழிவு வலையமைப்புத் தரவுத் தளத் தேடல் கருவியைப் பயன்படுத்தி மறுச்சுழற்சி மையங்களின் பெயர் பட்டியல், பட்டணம், மாவட்டம் மற்றும் கழிவுப்பொருள்களின் வகைகளும் அதன் செயல்பாடுகளும் மிகத் துள்ளியமாக அறியலாம். இத்திட்டத்தில் மறுசுழற்சி பொருட்கள், மின்னணு கழிவுப்பொருட்கள், உணவுக் கழிவு மற்றும் மறுசுழற்சி மூலப்பொருள்கள் ஆகியவை மறுசுழற்சிக்கு விற்கலாம். இதன் மூலம் வேலை வாய்ப்பு மற்றும் வர்த்தக வாய்ப்புகள் உருவாக்கப்படுகிறது. சுழியக் கழிவு வலையமைப்பின் மூலம் குப்பைகளின் கழிவைக் குறைப்பதோடு பொது மக்களிடையே விழிப்புணர்வு ஏற்படுத்த வழி வகுக்கப்படுகிறது.

எனவே பொது மக்கள் மற்றும் மறுசுழற்சி வியாபாரிகள்  தங்களின் மேல் விபரங்களுக்கு pgc.com.my/zerowastenetwork என்ற அகப்பக்கத்தை வலம் வரலாம்  இத்திட்டத்தில் பங்கு பெற்று தூய்மை, பசுமை, ஆரோக்கியம் மற்றும் பாதுகாப்பு நிறைந்த பினாங்கு மாநிலத்தை உருவாக்குவோம்.

படம் 1: டாக்டர் ஜூடி, மதிப்பிற்குரிய யாப் சூ உய், , தஞ்சோங் சட்ட மன்ற உறுப்பினரும் பினாங்கு பசுமை குழுத் திட்டம் தலைவருமான மதிப்பிற்குரிய ங் வேய் ஆய்க், பினாங்கு நகராண்மைக் கழக பிரதிநிதி, செபெராங் பிறை நகராண்மைக் கழக அதிகாரி சீயூ (இடமிருந்து வலம்)


சுழிய கழிவு உருவாக்கும் திட்டம் மக்களிடம் சிறந்த வரவேற்பு

சுழிய கழிவு உருவாக்கும் திட்டம் அமலாக்கத்தில் ஒவ்வொரு வீட்டிற்கும் 5லிட்டர் மதிப்புள்ள வாலியை சமையலறை கழிவுகளை அகற்ற பிரத்தியேகமாக வழங்கினார் செபராங் பிறை நகராண்மைக் கழக தலைவர் மைமுனா முகமது சாரிப் மற்றும் சட்டமன்ற உறுப்பினர் திரு தனசேகரன்.(உடன் செபராங் பிறை நகராண்மைக் கழக உறுப்பினர் திரு குமார்.

கடந்த ஜூன் மாதம் முதல் பினாங்கு மாநில அரசு அறிமுகப்படுத்திய அடிப்படை கழிவுப்பொருட்களில் இருந்து கழிவுகளை தனிமைப்படுத்தும் திட்டத்தை சீவியூ ஆடம்பர அடுக்குமாடி குடியிருப்பாளர்கள் செவ்வென பின்பற்றுவதாக அவ்வடுக்குமாடியில் நடைபெற்ற சுழிய கழிவுகளை உருவாக்கும் திட்டத்தை துவக்கி வைத்தனர் பாகான் டாலாம் சட்டமன்ற உறுப்பினர் திரு.அ.தனசேகரன் மற்றும் செபராங் பிறை நகராண்மைக் கழக தலைவர் மைமுனா முகமது சாரிப்.

சீவியூ ஆடம்பர அடுக்குமாடி குடியிருப்பாளர்கள் மட்டும் ஒரு நாளுக்கு73 கிலோ கிராம் கழிவுகளை அகற்றுகின்றனர். சுழிய கழிவு உருவாக்கும் திட்டம் அமலாக்கத்தில் ஒவ்வொரு வீட்டிற்கும் 5லிட்டர் மதிப்புள்ள வாலியை சமையலறை கழிவுகளை அகற்ற பிரத்தியேகமாக வழங்கப்படுவதாக மைமுனா தமதுரையில் கூறினார். சேகரிக்கப்பட்ட கழிவுகள் அனைத்தும் உரமாக்கல் திட்டத்தின் வழி உரம் தயாரிக்கப்படும். செபராங் பிறை வட்டாரத்தில் மட்டும் ஏழு அடுக்குமாடி குடியிருப்புகள் இத்திட்டத்தில் பங்கு பெறுகின்றனர். இக்குடியிருப்புகளில் சேகரிக்கப்படும் அனைத்து கழிவுகளும் பாகான் ஆஜாம் சந்தையில் உரமாக்கப்படும் என்பது குறிப்பிடத்தக்கதாகும்.

செபராங் பிறை மக்கள் ஒரு நாளுக்கு சராசரிக்கு 1100 டன் கழிவுகளை வீசுகின்றனர். சுழிய கழிவு உருவாக்கும் திட்டத்தின் வழி செபராங் பிறை நகராண்மைக் கழகம் ஒரு மாதத்திற்கு ரிம 333,300 செலவினத்தை குறைக்க முடியும் என குறிப்பிட்டார் பாகான் டாலாம் சட்டமன்ற உறுப்பினர் அ.தனசேகரன். ஜூலை மாதம் வரை செபராங் பிறை வட்டாரத்தில் கழிவுகளை அகற்றும் திட்டத்தில் நல்ல முன்னேற்றம் கண்டுள்ளது.


சுவிட்சர்லாந்தை தலமாகக் கொண்ட நிறுவனத்தின் முதல் தொழிற்சாலை  பினாங்கில் அமைக்கப்படும்

புக்கிட் தம்பூன் – சுவிட்சர்லாந்தைத் தலமாகக் கொண்ட மின் அளவீட்டு நிறுவனமான LEM தென்கிழக்கு ஆசியாவில் அதன் தடத்தை விரிவுபடுத்த பினாங்கைத் தேர்ந்தெடுத்துள்ளது.

இந்த நிறுவனத்தின்  கட்டுமானம்  சுமார் ரிம70 மில்லியன் முதலீட்டில் கட்டப்படும் என LEM தலைமை நிர்வாக அதிகாரி பிரான்க் ரெவ்லட் கூறினார்.

இந்நிறுவனம் மலேசியாவில் அமைக்கும் முதல் உற்பத்தி தொழிற்சாலையாகத் திகழ்கிறது.

“12,000 சதுர மீட்டர் பரப்பளவில் கட்டப்படும் இந்த தொழிற்சாலை 2024 இல் நிறைவடையும் என்று எதிர்பார்க்கப்படுகிறது. மேலும், இந்த திட்டம் அடுத்த 5 முதல் 8 ஆண்டுகளில் 500 வேலை வாய்ப்புகளை உருவாக்கும் என்று எதிர்பார்க்கப்படுகிறது.

“பினாங்கில் நிர்மாணிக்கப்படும் இந்த தொழிற்சாலையில் ஒருங்கிணைந்த மின்னோட்டம் சென்சார் அல்லது ICS  மற்றும் புதிய தயாரிப்பை வெளியீடுக் காணவும் ஆய்வு மேற்கொள்ளப்படும்.

“மேலும் 2024 ஆம் ஆண்டின் முதல் காலாண்டில் வெளியீடுக் காணும் முதல் உற்பத்தி தயாரிப்புகள்  ஆசியா, ஐரோப்பா மற்றும் அமெரிக்கா முழுவதும் உள்ள வாடிக்கையாளர்களுக்கு ஆட்டோமேஷன், வாகனம் மற்றும் புதுப்பிக்கத்தக்க எரிசக்தி வழங்க உத்வேகம் கொள்வதாக,” பிரான்க் North Penang Science Park -இல் நடைபெற்ற LEM தொழிற்சாலை அடிக்கல் நாட்டு விழாவில் கலந்து கொண்டு இவ்வாறு கூறினார்.

LEM பினாங்கில் முதலீடுச் செய்ய முடிவெடுத்ததற்கு முக்கியக் காரணம் திறன் மிக்க மனித வளம் கொண்டிருப்பதாக பிரான்க்  சுட்டிக்காட்டினார்.

இன்று நடைபெற்ற அடிக்கல் நாட்டு விழாவின் போது, மாநில ஆட்சிக்குழு உறுப்பினர் டத்தோ அப்துல் ஹலிம் ஹுசைன், புக்கிட் தம்புன் சட்டமன்ற உறுப்பினர் கோ சூன் ஐக், இன்வெஸ்ட் பினாங்கு தலைமைச் செயல் அதிகாரி டத்தோ லூ லீ லியான், முதல்வரின் சிறப்பு முதலீட்டு ஆலோசகர் டத்தோஸ்ரீ லீ கா சூன்  மற்றும் மலேசியாவுக்கான சுவிஸ் தூதர் ஆண்ட்ரியா ரெய்ச்லின் கலந்து கொண்டனர்.

இந்த விழாற்கு சிறப்பு வருகை அளித்த  மாநில முதலமைச்சர் மேதகு சாவ் கொன் இயோவ், பினாங்கிற்கு LEM-ஐ வரவேற்பதில் மகிழ்ச்சி அடைவதாகக் கூறினார்.

“இம்மாநிலத்தின் சுற்றுச்சூழல் அமைப்பு,  பினாங்கை மின் மற்றும் மின்னணு (E&E) முதலீட்டாளர்களுக்கு முதலீடு செய்ய பிரதான தலமாகத் திகழச் செய்கிறது.

“வளர்ந்து வரும் மற்றும் உயர்-வளர்ச்சித் தொழிற்சாலையாக மின் அளவீட்டில் முன்னணி வகிக்கும் LEM நிறுவனம், பினாங்கில் செயல்படுவதால் பல நன்மைகள் அளிப்பதோடு உலகளாவிய தொழில்நுட்ப வரைபடத்தில் பினாங்கு மாநிலத்தின் பெயர் நிலைநிறுத்தப்படும் என்று முதல்வர் தெரிவித்தார்.

“இந்த மாநிலத்தின் தொழில்மயமாக்கல் பயணம் 1972 இல் தொடங்கிய முதல், பினாங்கு மகத்தான முன்னேற்றங்களை அடைந்துள்ளது.  இந்த ஆண்டு பினாங்கின் தொழில்மயமாக்கலின் 50வது ஆண்டு நிறைவைக் கொண்டாடும் வேளையில், புதிய மற்றும் முன்னதாக  உள்ள முதலீட்டாளர்களிடமிருந்து காணப்படும் வளர்ச்சி மற்றும் வேகத்தைக் கண்டு

பெருமைப்படுகிறேன்.

“எங்கள் வலுவான தொழில்துறை சுற்றுச்சூழல் அமைப்பு, திறன் மிக்க மனித வளம் மற்றும் அனைத்து வகையான மாநில முன்முயற்சிகளும்

முதலீட்டாளர்கள் முதலீடு செய்ய ஊக்குவிக்கிறது.

மலேசிய முதலீட்டு மேம்பாட்டு ஆணையம் (Mida), இன்வெஸ்ட் பினாங்கு மற்றும் பினாங்கு மேம்பாட்டுக் கழகம் (PDC) ஒருங்கிணைந்து முதலீட்டாளர்களை ஈர்ப்பதிலும், திட்டத்தைப் பாதுகாப்பதிலும் ஈடுபட்டுள்ள அனைத்துத் தரப்பினருக்கும் சாவ் நன்றித் தெரிவித்தார்.

“மாநில அரசாங்கம், இன்வெஸ்ட் பினாங்கு  மூலமாக,  LEM திட்டத்தைச் செயல்படுத்துவதற்குத் தொடர்ந்து உதவுவதற்கும், எங்கள் முழு ஆதரவை வழங்குவதற்கும் உறுதிபூண்டுள்ளது, என்றார்.


சூரியா 1 அடுக்குமாடிக் குடியிருப்பு உணவு வளாகம் மீண்டும் செயல்பட புத்துயிர் காண்கிறது

புக்கிட் தம்புன் – அண்மையில் புக்கிட் தம்புன் மாநில சட்டமன்ற உறுப்பினர், கோ சூன் அய்க் மற்றும் புக்கிட் தம்புன் காற்பந்து சங்கத்தின் முயற்சியில் இங்குள்ள சூரியா 1 அடுக்குமாடி குடியிருப்பு உணவு வளாகத்திற்கு புத்துயிர் அளிக்கவும்; வணிகர்களுக்கு வாழ்வாதார வாய்ப்புகள் வழங்குவதோடு மட்டுமல்லாமல், வாழ்க்கைத் தரத்தை மேம்படுத்தவும் வழி வகுத்துள்ளது.

இந்த வளாகம் மொத்தம் 33 உணவுக் கடைகளைக் கொண்டுள்ளன.

அப்பகுதியில் உள்ள உள்ளூர்வாசிகள், அடுக்குமாடி குடியிருப்பாளர்கள் மற்றும் பத்து காவான், பண்டார் காசியா நகரத்தைச் சுற்றியுள்ள தொழில்துறை தொழிலாளர்களின் வாழ்வாதாரத்தை மேம்படுத்தும் பொருட்டு இந்த வளாகத்தை திறந்து வைத்தப் பின்னர் பெர்மாத்தாங் பாவ் நாடாளுமன்ற உறுப்பினர் நூருல் இஸ்ஸா அன்வர் தனது தொடக்க உரையில் இவ்வாறு கூறினார்.

“பொது வசதிகளை முறையாகப் பராமரிக்கத் தவறுவதனால் சம்பந்தப்பட்ட பொது வீடமைப்புப் பகுதிகள் பொழிவிழந்து அங்கு குடியிருப்பாளர்கள் தொடர்ந்து குடியிருக்க முடியாத சூழல் நிலவுகிறது.

“இம்மாதிரியான வளாகங்கள் மீண்டும் புத்துயிர் பெற புக்கிட் தம்புன் சட்டமன்ற உறுப்பினர் சூன் அய்க் மற்றும் சில தரப்பினரின் முயற்சியை முன் மாதிரியாகக் கொள்ள வேண்டும்,” என நூருல் இசா விளக்கினார்.

முன்னதாக சூன் அய்க், பெர்மாத்தாவ் பாவ் சட்டமன்ற உறுப்பினர் நூருல் இசா மற்றும் செபராங் பிறை மாநகர் கழக இரண்டு கவுன்சில் உறுப்பினர்களான அன்வார் யூசோஃப் மற்றும் ஃபஹ்மி ஜைனோல் ஆகியோருக்கு இவ்வளாகத்தின் திறப்பு விழாவை வெற்றிக்கரமாக நடத்த துணைபுரிந்ததற்குத் தனது பாராட்டுகளைத் தெரிவித்தார்.

மேலும், உணவு வளாகத்தில் உள்ளூர் பொருளாதார நடவடிக்கைகளை மீண்டும் செயல்படுத்த மற்றும் புத்துயிர் அளிக்கும் பணிகளை மேற்கொண்டதற்கு பினாங்கு மேம்பாட்டுக் கழகம் (PDC) மற்றும் புக்கிட் தம்புன் காற்பந்து சங்கத்திற்கு அவர் தனது நன்றியைத் தெரிவித்தார்.


செண்டிலேன் குடியிருப்பு மக்களுக்குப் புதிய அடுக்குமாடி வீடுகள் கட்ட முன்மொழிவு.

பினாங்கு மாநில அரசாங்கம் மக்களின் வாழ்க்கைத் தரத்தை மேம்படுத்தும் நோக்கில் பல அரிய திட்டங்களைத் தீட்டி வருகின்றது. அவ்வகையில் மக்களின் அத்தியாவசியத் தேவைகளில் ஒன்றான வீடமைப்புத் திட்டங்களை மேற்கொள்வதில் அரசாங்கம் மும்முரம் காட்டி வருகிறது எனலாம். அதன் நோக்கில் மலிவு விலை வீடமைப்புத் திட்டம் அறிமுகப்படுத்தப்படுள்ளது. இத்திட்டத்தை இரண்டு கட்டமாக மேற்கொள்ள அரசு ஆயத்தப் பணியில் ஈடுபட்டுவருகிறது.

முதற்கட்டம், மக்கள் குடியிருப்பற்ற காலியான நிலங்களில் வீடமைப்புப் பணிகளை மேற்கொள்வதாகும். இரண்டாவது கட்டம் மக்கள் குடியிருக்கும் நிலங்களில் அவர்கள் சம்மதத்தோடு வீடமைப்புப் பணிகளை மேற்கொள்ளுதல் ஆகும். இரண்டாவது கட்டப் பணிக்கான வேலைகள் அதிகம் என்பதால் இத்திட்டம் தாமதப்படும். அந்த வகையில் ஜாலான் சி.வாய் சோயில் அமைந்துள்ள சென்டிலேன் கடற்கரையோரக் குடியிருப்புப் பகுதியினை மேம்படுத்தும் திட்டத்தையொட்டி அக்குடியிருப்பு மக்களை நேரடியாகச் சந்தித்துக் கருத்துப் பெறவும் அப்பகுதியைப் பார்வையிடவும் பினாங்கு முதல்வர் உயர்திரு லிம் குவான் எங்கும் சட்டமன்ற உறுப்பினர் திரு.சாவ் கொன் யாவும் இங்கு வருகை மேற்கொண்டனர்.

முதல்வர் அவர்கள் அக்குடியிருப்பு மக்களில் ஒருவரான திருமதி லோவுடன் கலந்துரையாடி அவர்கள் வாழும் சூழ்நிலையை அறிந்து கொண்டார். அக்குடியிருப்புப் பகுதி குறுகிய நிலையில் இருப்பதால் வாய்க்கால் மற்றும் வடிகால் திட்டத்தை மேற்கொள்வது கடினம். ஆகவே, அம்மக்களின் வாழ்க்கைத் தரத்தை உயர்த்தும் வண்ணம் அவர்களின் முழு சம்மதத்துடன் அங்கு மாற்று வீடுகள் கட்டும் திட்டத்தை அரசு மேற்கொள்ளும் என முதல்வர் அறிவித்தார்.

சுமார் 100 ஆண்டுகள் பழைமை வாய்ந்த அப்பகுதியில் இனியும் எந்தவொரு மேம்பாட்டு பணிகளும் மேற்கொள்ளப்படாமல் இருந்தால் இனிவரும் காலங்களிலும் அதே நிலையிலேயே பின்தங்கியிருக்கும் என சட்டமன்ற உறுப்பினர் சாவ் வருத்தம் தெரிவித்தார். ஏறக்குறைய 4.47 ஏக்கர் நிலப்பரப்பைக் கொண்ட அக்குடியிருப்புப் பகுதியில் 27 உரிமம் கொண்ட வீடுகளும் 32 உரிமமற்ற வீடுகளும் உள்ளன. மேலும், சீனர்களின் வழிப்பாட்டுத் தளமான கோவில்கள் 3 உள்ளன. அவற்றைத் தவிர 1 உரிமம் கொண்ட கடையும் 13 உரிமமற்ற கடைகளும் அங்கு உள்ளன. மாவட்ட அலுவலகம் இக்குடியிருப்பு மக்களின் முழுமையான கணக்கெடுப்பை எடுக்க பணிக்கப்பட்டுள்ளது. இக்கணக்கெடுப்பு மக்களின் வெளிப்பாடான கருத்தையும்  விருப்பத்தையும் அறிய வழிவகுக்கும். மக்களின் முன்னுரிமையை முன்னிறுத்தியே இத்திட்டம் மேற்கொள்ளப்படும். அநேகமாக, அங்கு அடுக்குமாடி வீடுகளே கட்டப்படும் சாத்தியம் உள்ளது எனச் சட்டமன்ற உறுப்பினர் சாவ் வலியுறுத்தினார்.

தங்களுக்கு மாற்றுவீடுகள் கிடைப்பதில் தாம் மிகுந்த மகிழ்ச்சியடைவதாக திருமதி லோ அவர்கள் கூறினார். இந்த மேம்பாட்டுத் திட்டதின்வழி சுற்றுச் சூழல் மாற்றம் காண்பதோடு அங்கு வாழும் மக்களின் வாழ்க்கைத் தரமும் உயரும் என நம்பிக்கை தெரிவித்தார்.


செத்தியா ஸ்பைஸ் நீர் வள மையம் திறப்பு விழா கண்டது

செத்தியா ஸ்பைஸ் நீர்வள மையம்

பினாங்கு செத்தியா ஸ்பைஸ்(பினாங்கு அனைத்துலக மாநாடு மற்றும் கண்காட்சி மையம்) அதிகாரப்பூர்வமாக மாநில முதல்வர் மேதகு லிம் குவான் எங் திறந்து வைத்தார். எஸ்பி செத்தியா மேம்பாட்டு நிறுவனம் குறித்த நேரத்தில் இம்மேம்பாட்டுத் திட்டத்தை மேற்கொண்டதற்கு தனது மனமார்ந்த பாராட்டினைத் தெரிவித்தார். செத்தியா ஸ்பைஸ் நீர்வள மையம், செத்தியா ஸ்பைஸ் கூடாரம், உணவகம், ஸ்பைஸ் அரேனா ஆகிய அனைத்து மேம்பாட்டுத் திட்டங்களும் ஒரு குடையின் கீழ் அமைக்கப்பட்டது என்றால் மிகையாகாது.

சிறுவர்களுக்கான நீர்வள மையம்

திறந்த குத்தகை முறையில் எஸ்பி செத்தியா மேம்பாட்டு நிறுவனம் ரிம350மில்லியன் பொருட்செலவில் இத்திட்டத்தைக் கைப்பற்றி 7 ஏக்கர் நிலத்தில் பொது வசதி மற்றும் மேம்பாட்டுத் திட்டம் மேற்கொள்ளப்பட்டது. இத்திட்டத்தை மேற்கொள்ள எதிர்க்கட்சி தரப்பினர் மற்றும் அரசு சார்பற்ற தனியார் நிறுவனங்கள் கடுமையான எதிர்ப்பு தெரிவித்த வேளையிலும் இன்று மாநில அரசு அனைத்துலக ரீதியில் சிறந்த தலமாக நிர்மாணித்துள்ளது என்றார் பெருமிதத்துடன் முதல்வர்.

செத்தியா ஸ்பைஸ் நீர்வள மையத்தில் ஒலிம்பிக் தரம் கொண்ட நீச்சல் குளம் மற்றும் சிறுவர்கள் குளிப்பதற்கான விளையாட்டு நீச்சல் குளம் ஆகியவை இடம்பெறுகிறது. பினாங்கு மாநிலத்தில் 2008 முதல் 2014 வரை 100% முதலீட்டு அதிகரிப்பு இம்மாநிலம் முதலீட்டாளர்களின் சிறந்த தலமாக விளங்குகிறது என்பதை மெய்ப்பிக்கிறது. பினாங்கு மாநிலம் அனைத்துலக வியாபாரத்துறையில் வெற்றி நடைப்போடுவதால் அனைத்துலக மாநாடு, கண்காட்சி மற்றும் சந்திப்புக் கூட்டம் இடம்பெற செத்தியா ஸ்பைஸ் பிரமாண்டமான தலமாக விளங்கும். இத்தலம் தங்கும்விடுதி வசதியுடனும் முதலாம் மற்றும் இரண்டாம் பாலங்களுக்கு அருகாமையிலும் இடம்பெறுகிறது.

அனைத்துலக ரீதியில் கட்டப்பட்ட இந்த செத்தியா ஸ்பைஸ் தலம் வருங்காலங்களில் கூடுதல் முதலீட்டாளர்கள் முதலீடு செய்வதற்கு அஸ்திவாரமாகத் திகழும் என்றார் மாநில முதல்வர்.


செத்தியா ஸ்பைஸ் மாநாட்டு மைய மேம்பாட்டுத் திட்டம் விரைவில் நிறைவுப்பெறும்

பிரமாண்டமாக காட்சியளிக்கும் செத்தியா ஸ்பைஸ் மாநாட்டு மையம்

பினாங்கில் பிரமாண்டமாக நிர்மாணித்து வரும் செத்தியா ஸ்பைஸ் மாநாடு மையம் வருகின்ற மார்ச் மாதம் நிறைவுப்பெறும் என மாநில முதல்வர் மேதகு லிம் குவான் எங் நேரடியாக மேம்பாட்டுப் பணிகளைப் பார்வையிட்ட போது செய்தியாளர்களிடம் தெரிவித்தார்
.
ரிம
350
மில்லியன் செலவில் கட்டப்படும் இந்த மாநாட்டு மையம் உலக தரம் மற்றும் மாநில கலை வேலைப்பாடுகளைக் கொண்டுள்ளது
.

இந்த மாநாட்டு மையம் ஆசியாவிலே மிகப் பெரிய மாநாட்டு மையம்
,
உலகத்திலே சூரிய சக்தியில் இயங்கும் முதல் மாநாட்டு மையம்
,
பசுமை அங்கீகாரம் பெற்றுள்ளது
,
மேற்தள கூரை நகர்ப்புற பாணியில் கட்டப்பட்டது
,
குழந்தைகளுக்கான விளையாட்டு மையம்
,
என அனைத்து அம்சங்களும் உள்ளடக்கி தனித்துவம் பெற்றுள்ளது
.


செந்துல் ஜெயா வெள்ள நிவாரணத்  திட்டம் 2023, ஜனவரி  நிறைவடைய இலக்கு – முதல்வர்

புக்கிட் தெங்கா – மாநில அரசு வருங்காலத்தில் ஏற்படும் திடீர் வெள்ள அபாயத்தைக் குறைக்கும் வகையில், பத்து காவான் நாடாளுமன்றத் தொகுதியைச் சுற்றி தற்போதுள்ள வெள்ள நிவாரணத் திட்டத்தை (RTB) மேம்படுத்த இணக்கம் கொண்டுள்ளது.

மேலும் கருத்து தெரிவிக்கையில், தாமான் செந்துல் ஜெயாவில் தற்போது வினாடிக்கு 500 கன மீட்டர் பம்ப் திறனை மேம்படுத்த செபராங் பிறை மாநகர் கழகம் (எம்.பி.எஸ்.பி) கிட்டத்தட்ட ரிம1 மில்லியனை நிதி ஒதுக்கியுள்ளதாக பத்து காவான் நாடாளுமன்ற உறுப்பினருமான மாநில முதல்வர் மேதகு சாவ் கொன் இயோவ் தெரிவித்தார். இத்திட்டம் ஜனவரி 2023 மத்தியில் நிறைவுப்பெறும் என எதிர்ப்பார்க்கப்படுகிறது.

“நிச்சயமாக குடியிருப்பாளர்கள் அவர்கள் எதிர்கொள்ளும் திடீர் வெள்ளம் பிரச்சனையில் கவனம் செலுத்துவர். ஆனால், அதற்குத் தீர்வுக் காண்பது அவர்களின் பொறுப்பல்ல.

“மாநில அரசு தொடர்ந்து மக்கள் எதிர்கொள்ளும் பிரச்சனைகளுக்குத் தீர்வுக் காண இணக்கம் கொள்ளும், குறிப்பாக திடீர் வெள்ளம் நிகழும்போது, அத்திட்டங்கள் மூலம் நாங்கள் ஒரு ஆய்வை நடத்தி, நடைமுறைப்படுத்தப்பட்டதில் எந்தெந்த இடங்களில் குறைபாடுகள் உள்ளன என்பதைக் கண்டறியப்படும்.

“ஆய்வு மேற்கொண்டதில், இந்த வெள்ள நிவாரணத் திட்டங்களை மேம்படுத்த வேண்டும். ஏற்கனவே உள்ள பம்ப் போதுமான திறன் கொண்டு இருக்கவில்லை, எனவே நாம் கூடுதலாக ஒரு பம்ப்பை இணைக்க வேண்டும் அல்லது நகர்த்தக்கூடிய ஒரு பம்ப் இருக்க வேண்டும்,” என நிலம் மற்றும் பொருளாதார மேம்பாடு மற்றும் தகவல் தொடர்புக்கான ஆட்சிக்குழு உறுப்பினர் சாவ் தாமான் செந்தூல் ஜெயா பம்ப் ஹவுஸ்க்கு வருகையளித்தப் பின்னர் செய்தியாளர் சந்திப்பில் பேசினார்.

இந்த செய்தியாளர் சந்திப்பு கூட்டத்தில், புக்கிட் தம்புன் மாநில சட்டமன்ற உறுப்பினர், கோ சூன் ஐக்; மத்திய செபராங் பிறை மாவட்ட அதிகாரி (SPT), கமருல் ஹைசல் கோடெரத், எம்.பி.எஸ்.பி உதவிப் பொறியாளர், அகமது அக்மல் அபு பக்கர் மற்றும் உள்ளூராட்சி மன்றத்தின் (PBT) பல கவுன்சிலர்களும் பங்கேற்றனர்.

அதற்கு முன்னதாக, கொன் இயோவ், தாமான் மாங்கா பம்ப் ஹவுஸ்-க்குச் சென்று, அங்குள்ள பம்ப் ஹவுஸ் மற்றும் ‘பாரிட் ஐந்து’ கால்வாய் மேம்படுத்தும் திட்டம் முடிந்த பின்னரும் அடிக்கடி ஏற்படும் திடீர் வெள்ளப் பிரச்சனை குறித்து இங்குள்ள குடியிருப்பாளர்களுடன் கலந்துரையாடினார்.

மேலும், கொன் இயோவ் இன்று காலை தாமான் பாயு முத்தியாரா பொழுதுபோக்கு பகுதிக்கும் வருகை மேற்கொண்டார்.

இங்கு, புக்கிட் தெங்கா கிராம சமூக மேலாண்மை கழகத் (எம்.பி.கே.கே) தலைவர், டான் கீ ஹுவாட், 200 குடியிருப்பாளர்களின் நலனுக்காக, தற்போதுள்ள பொழுதுபோக்கு பூங்காவை பொது ‘ரோலர் ஸ்கேட்டிங்’ மைதானமாக மேம்படுத்த வேண்டும் என்று மாநில முதல்வரிடம் பரிந்துரைத்தார்.

மேலும் மாநில முதல்வர், ஆங் சான் கிங் சமூகநல கிளினிக்கிற்கு அழைத்துச் செல்லப்பட்டார், இது நடமாட்டக் கட்டுப்பாட்டு ஆணை (MCO) இரண்டு ஆண்டுகளுக்கு முன்னதாக ஒவ்வொரு வெள்ளிக்கிழமையும் இரவு 8.00 மணி முதல் 10.00 மணி வரை இலவச ஆலோசனை சேவைகளை வழங்கியது.

“இந்த கிளினிக் அடுத்த ஆண்டு, பிப்ரவரி,10 முதல் மீண்டும் செயல்பாடுக் காண இலக்கு கொண்டிருப்பதால், மாநில அரசு போதுமான உதவிகளை நல்கும்,” என்று பொது மக்களில் ஒருவர் நம்பிக்கை தெரிவித்தார்.

左起：陈奕阀、吴俊益、曹观友等人巡视洪山宫施医赠药服务中心。


செபராங் ஜெயா பொது நீச்சல் குளத்தை மேம்படுத்த இலக்கு

செபராங் ஜெயா – அண்மையில் மூடப்பட்ட செபராங் ஜெயா பொது நீச்சல் குள வளாகம் மீண்டும் சிறப்பாக செயல்படும் வகையில் மேம்பாடுக் காணவுள்ளது.

இளைஞர் மற்றும் விளையாட்டு ஆட்சிக்குழு உறுப்பினர் சூன் லிப் சீ கூற்றுப்படி, இந்த மேம்பாட்டுத் திட்டத்தில் குறிப்பாக நீச்சல் குளத்தில் உள்ள நீரின் தரம் உட்பட சீரமைப்புப் பணிகள் மேற்கொள்ளப்படும், என்றார்.

“நீச்சல் குள பொது வசதிகளில் நிறைய சேதம் இருப்பதால், பயனர்களுக்கு இது மிகவும் ஆபத்தானது. எனவே, பினாங்கு அரங்கம் மற்றும் பொழுதுபோக்கு தல கார்ப்பரேஷன் (PSDKLPP) இவ்விடத்தை மேம்படுத்தவும் பராமரிக்கவும் மற்றும் நிர்வகிப்பதற்கான ‘முன்மொழிவுக்கான கோரிக்கை’ (RFP) கடந்த ஆகஸ்ட்,27 முதல் சமர்ப்பிக்க ஒப்புதல் அளித்துள்ளது.

“வடிக்கால் அமைப்பு மற்றும் மழைநீர் அமைப்பு, கழிப்பறை, பம்ப் அறை, சுற்றளவுப் பகுதி, சிற்றுண்டிச்சாலை மற்றும் புதிய நீர் வடிகால் அமைப்பை நிறுவுதல் ஆகியவை இந்த மேம்பாட்டுப் பணிகளில் அடங்கும்.

“மின்சார அமைப்பின் ஒரு பகுதியை மேம்படுத்துதல், இரகசிய கண்காணிப்புக் கேமராக்கள் நிறுவுதல், அறிவிப்பு பலகை நிறுவுதல், கூரையை மேம்படுத்துதல் மற்றும் மிக முக்கியமாக புதிய நீர் சுத்திகரிப்பு அமைப்பை மேம்படுத்துதல் மற்றும் குளத்தில் நீர் பராமரிப்புக்கான தானியங்கி இரசாயன அளவீட்டு முறையை நிறுவுதல் ஆகியவையும் இத்திட்டத்தில் அடங்கும்,” என்று சூன் லிப் சீ செபராங் ஜெயா நீச்சல் குள வளாகத்திற்கு நேரில் சென்று பார்வையிட்டப் பின்னர் செய்தியாளர்களிடம் பேசினார்.

மேலும் கருத்து தெரிவித்த சூன், நீச்சல் குளத்தில் உள்ள pH வாசிப்பு வீதம் இதற்கு முன்னர் அடிக்கடி நிர்ணயிக்கப்பட்ட அளவை குறிக்கும். எனவே, சுத்திகரிப்பு மற்றும் இரசாயன அளவீட்டு முறையை உள்ளடக்கிய மேம்படுத்தல் வேலைகள் அவசியம் மேற்கொள்ள வேண்டும், என்று விவரித்தார்.

இதனிடையே, ரிம3 மில்லியனுக்கும் மேலான மதிப்பீட்டில் இந்த மேம்பாட்டுப் பணி வருகின்ற எட்டு மாதங்களில் நிறைவுப்பெறும் என எதிர்ப்பார்க்கப்படுகிறது.

முன்னதாக, PSDKLPP மற்றும் D’Swim அகாடமி தனியார் நிறுவனம் இடையில் செபராங் ஜெயா பொது நீச்சல் வளாகத்தை மேம்படுத்த, நிர்வகிக்க மற்றும் பராமரிக்க கடந்த 2022 மார்ச்,22 அன்று 18 ஆண்டுகளுக்கான குத்தகை ஒப்பந்தத்தில் கையெழுத்திட்டது.

பாகான் ஜெர்மால் மாநில சட்டமன்ற உறுப்பினருமான லிப் சீ, செபராங் ஜெயா பொது நீச்சல் குளம் நுழைவுக் கட்டணம் விலை முன்பு போலவே நிலைநிறுத்தப்படும் என்று அறிவித்தார்.

“பெரியவர்களுக்கு ரிம3.00, 12 வயது மற்றும் அதற்குக் குறைவான குழந்தைகள் (ரிம 1.50), குடிமக்கள் அல்லாதவர்கள் (ரிம 10.00) மற்றும் குடியுரிமை அற்ற குழந்தைகளுக்கு(ரிம5.00) என முன்னதாக நிர்ணயிக்கப்பட்ட விலையில் தான் இன்னும் அமலில் உள்ளது.

“ஊனமுற்றோர் (OKU), மூத்தக் குடிமக்கள், செபராங் பிறை மாநகர் கழக (MBSP) ஊழியர்கள், Toray குழும ஊழியர்கள், PSDKLPP ஊழியர்களுக்கு நுழைவுக் கட்டணம் இலவசம்,” என்று அவர் கூறினார்.


செபராங் ஜெயா, பொது நீச்சல் குள வளாக மேம்பாட்டுத்  திட்டம் ஏப்ரலில் தொடங்கும்

ஜார்ச்டவுன் – செபராங் ஜெயா, பொது நீச்சல் குள வளாகத்தை மேம்படுத்தும் பணி இந்த ஆண்டு ஏப்ரல் மாதம் தொடங்கும். இத்திட்டம் எட்டு முதல் 12 மாதங்களில் நிறைவுப்பெறும் என்று எதிர்பார்க்கப்படுகிறது.

மாநில முதல்வர் மேதகு சாவ் கொன் இயோவ் கூறுகையில், இத்திட்ட மேம்பாட்டு நிறுவனமான டி சுவிம் அகாடமி சென் பெர்ஹாட்(Syarikat D Swim Academy Sdn Bhd) இந்தப் பொது வசதிகளை மேம்படுத்தும் பணிக்கான செலவினை(ரிம 3மில்லியன்) முழுமையாக நிதியளிக்கும்.

“இந்த மேம்பாட்டுத் திட்டத்தில் கூரை கட்டுதல், புதிய ‘பம்ப்’ நிறுவுதல், சுராவ் மற்றும் கழிப்பறைகள் போன்ற தற்போதைய வசதிகளை மேம்படுத்தல்; நுழைவுக் கட்டண கவுண்டர்கள், சிற்றுண்டிச்சாலைகள், விளையாட்டு உபகரணக் கடைகள் நிர்மாணித்தல் ஆகியவை அடங்கும்.

“இந்த வளாகத்தை மேம்படுத்தல், நிர்வகித்தல் மற்றும் பராமரிப்பதற்கான திட்டம் ‘புதுச் செயல் திட்டத்திற்கான வேண்டுகோள்'(RFP) மூலம் செயல்படுத்தப்படும். மேலும், இது மாநில அரசின் நிதி ஒதுக்கீட்டைப் பயன்படுத்தவில்லை,” என்று நீச்சல் குள வளாக

குத்தகை ஒப்பந்தம் மற்றும் துணை குத்தகை ஒப்பந்தத்தில் கையெழுத்திடும் நிகழ்ச்சியில் இவ்வாறு கூறினார்.

செபராங் பிறை மாநகர் கழகம் (எம்.பி.எஸ்.பி), பினாங்கு விளையாட்டு அரங்கம் மற்றும் பொழுது போக்கு வாரியம் மற்றும் டி சுவிம் அகாடமி சென் பெர்ஹாட் ஆகிய மூன்று தரப்பினர் இடையே இரண்டு ஒப்பந்தங்கள் கையெழுத்தானது.

“இந்த ஒப்பந்தத்தின் மூலம் இந்நில உரிமையாளரான எம்.பி.எஸ்.பி, பினாங்கு விளையாட்டு அரங்கம் மற்றும் பொழுது போக்கு வாரியத்திற்குக் குத்தகைக்குக் கொடுத்து, அது தொடர்பான நீச்சல் வளாகத்தை நிர்ணயிக்கப்பட்ட தரசெயல்பாடு வழி தொடர்ந்து நிர்வகிக்கவும் இயக்கவும் அனுமதி கொடுக்கப்படுகிறது.

“அடுத்து, பினாங்கு விளையாட்டு அரங்கம் மற்றும் பொழுது போக்கு வாரியம் இந்த நீச்சல் குள வளாகத்தை மேம்படுத்தும் பொருட்டு டி சுவிம் அகாடமி சென் பெர்ஹாட் நிறுவனத்திற்குக் குத்தகைக்கு வழங்கும்,” என்று விளக்கமளித்தார்.

இத்திட்டத்தைச் செயல்படுத்துவதன் மூலம் பினாங்கு மாநில விளையாட்டுத் துறையை மேம்படுத்த முடியும். அதுமட்டுமின்றி, சிறந்த நீச்சல் வீரர்களை உருவாக்கவும் துணைபுரியும், என்றார்.

இந்த ஒப்பந்தத்தின் அடிப்படையில் டி சுவிம் அகாடமி சென் பெர்ஹாட் நிறுவனம் வருகின்ற 18 ஆண்டுகளுக்கு இத்தலத்தை நிர்வகிக்கும், என ஆட்சிக்குழு உறுப்பினர் சூன் லிப் சீ தெரிவித்தார்.

“இந்த மேம்பாட்டுத் திட்டம் நிறைவுக்கண்டப்பின், அதன் நுழைவுக் கட்டணம் உயர்த்தப்படாது, மாறாக இந்நிறுவனம் எவ்வித கட்டண உயர்வை அறிமுகப்படுத்தும் முன் எம்.பி.எஸ்.பி மற்றும் பினாங்கு விளையாட்டு அரங்கம் மற்றும் பொழுது போக்கு வாரிய அனுமதி பெற வேண்டும், என்றார்.


செபராங் பிறையில் “வாகனமற்ற ஒரு காலை பொழுது” நிகழ்வு துவக்க விழாக்கண்டது

செபராங் பிறை நகராண்மைக் கழகத்தின் ஏற்பாட்டில் செபராங் பிறையில் “வாகனமற்ற ஒரு காலை பொழுது” (Pelancaran Seberang Perai Car Free Morning) நிகழ்வு கடந்த மே மாதம் 2015-ஆம் நாள் நடைபெற்றது. இதன் துவக்க விழாவை பினாங்கு மாநில முதல்வர் மேதகு லிம் குவான் எங் மற்றும் செபராங் பிறை நகராண்மைக் கழகத் தலைவர் டத்தோ மைமுனா முகமது ஷாரிப் ஆகியோர் கலந்து சிறப்பித்தனர். “வாகனமற்ற ஒரு காலை பொழுது” எனும் நிகழ்வு முதன்முறையாக செபராங் பிறையில் நடத்தப்படுவது குறிப்பிடத்தக்கதாகும்.

கேளிக்கை நிகழ்வில் கலந்து கொண்ட சிறுவர்கள்

நிகழ்வில் சிறப்புரையாற்றிய மாநில முதல்வர் செபராங் பிறையில் “வாகனமற்ற ஒரு காலை பொழுது” நிகழ்வில் கலந்து கொண்டு ஆதரவு நல்கிய அனைத்து தரப்பினருக்கும் தமது பாராட்டினைத் தெரிவித்துக் கொண்டார். இந்நிகழ்வின் முக்கிய நோக்கம் மோட்டார் வாகனங்களின் பயன்பாட்டினைக் குறைப்பதற்கு வலியுறுத்துவதாகத் தமது உரையில் கூறினார். அதோடு, பொதுமக்கள் ஆரோக்கியமான வாழ்க்கை முறையை பின்பற்றவும் அவர்களுக்குத் தூண்டுகோளாக விளங்கவும் இந்நிகழ்வு துவக்கப்பட்டது என்றார். செபராங் பிறையில் “வாகனமற்ற ஒரு காலை பொழுது” எனும் நிகழ்வு ஒவ்வொரு மாதமும் முதல் ஞாயிற்றுகிழமையில் காலை மணி 6.00 முதல் நண்பகல் 12.00 வரை நடத்தப்பட திட்டமிடப்பட்டுள்ளது. இந்நிகழ்வுக்காக செபராங் ஜெயா ஜாலான் தோடாக் 2 மற்றும் 3-இன் சுமார் 490மீட்டர் தொலைவு சாலைகள் போக்குவரத்துக்கு மூடப்பட்டிருக்கும். அந்த வேளையில் பொழுது போக்கு நடவடிக்கைகளும் மேற்கொள்ளலாம் என செய்தியாளர் சந்திப்பில் மாநில முதல்வர் தெரிவித்தார்.

நிகழ்வின் துவக்க விழா அன்று ஏரோபிக்ஸ், சும்பா (zumba), மிதிவண்டி ஓட்டுதல், அரசாங்க மற்றும் அரசு சாரா முகவர்களின் கல்வி கண்காட்சி, கடைகள் எனப் பல கேளிக்கை நடவடிக்கைகளில் பொதுமக்களின் ஆதரவு பெருமளவில் இருந்தது பாராட்டக்குறியதாகும்.

நட்பு சைக்கிள் ஓட்டத்தில் கலந்து கொண்ட பொதுமக்கள்
}


செபராங் பிறை அரேனா (SPA) திறப்பு விழாக் கண்டது

பிரமாண்டமாகக் காட்சியளிக்கும் செபராங் பிறை அரேனா(ஸ்பா)

11 மில்லியன் செலவில் கட்டப்பட்ட செபராங் பிறை அரேனா (ஸ்பா) பினாங்கு மேம்பாட்டுக் கழகத்தின் மற்றுமொரு சமூகநல திட்டமாக திகழ்கிறது என்றார் மாநில முதல்வர் மேதகு லிம் குவான் எங். இத்திட்டம் நவீன மண்டபம், விளையாட்டு அரங்கம் மற்றும் சந்திப்புக் கூட்ட அறை ஆகியவை உள்ளடக்கியுள்ளன. செபராங் பிறை பொது மக்கள் பயன்பாட்டிற்குக் கட்டப்பட்ட இத்திட்டம் 6.9ஏக்கர் நிலப்பரப்பில்அ அமைந்துள்ளதோடு 491 வாகன நிறுத்துமிடம் உட்பட கட்டப்பட்டுள்ளன .

இந்த நவீன மண்டபத்தில் குளிரூட்டி பொருத்தப்பட்டதோடு 1000 பேர் பயன்படுத்தக்கூடிய அளவில் பிரமாண்டமாகக் கட்டப்பட்டுள்ளது . பண்டார் செபராங் ஜெயா வீடமைப்புத் திட்டங்கள், பொது வசதிகள், பேரங்காடிகள் , கேளிக்கை மையங்கள் மட்டுமின்றி இந்த ஸ்பா திட்டமும் பொது மக்களுக்கு பல நன்மைகள் அளிக்கும் என்றார் மாநில முதல்வர். அனைத்துலக தரம் கொண்ட இந்த ஸ்பா திட்டம் செபராங் பிறையில் நிறுவப்பட்டுள்ளதை எண்ணி பெருமிதம் கொள்வதாக முதல்வர் கூறினார்.

செபராங் பிறை அரேனாவை அதிகாரப்பூர்வமாகத் துவக்கி வைத்தார் மாநில முதல்வர் (உடன் மக்கள் கூட்டணி அரசியல் தலைவர்கள்)

செபராங் பிறை அரேனா திட்டத்தை பெர்மாத்தாங் பாவ் நாடாளுமன்ற உறுப்பினர் டத்தோ ஶ்ரீ அன்வார் இப்ராஹிம் அதிகாரப்பூர்வமாகத் தொடக்கி வைக்காத போதிலும் அவர் பொது மக்களுக்கு ஆற்றிய சேவைக்குக் கிடைத்த அங்கீகாராம் என்றார் மாநில முதல்வர். இத்திட்டம் மாநில அரசின் மேம்ப்பாட்டிற்குச் சான்றாக அமைகிறது.

பல ஆண்டுகளாக பினாங்கு மேம்பாட்டுக் கழகம் சமூகநல திட்டங்கள் குறிப்பாக மலிவு விலை வீடமைப்புத் திட்டம், உள்கட்டமைப்பு மற்றும் பொது வசதிகள், இயற்கையை வளப்படுத்தும் பசுமைத் திட்டங்கள் மற்றும் பல திட்டங்கள் மேற்கொண்டு பினாங்கு மாநிலத்தின் முன்னேற்றத்திற்குத் தூண்டுகோளாக விளங்குகிறது என ஸ்பா திட்டத்தை அதிகாரப்பூர்வமாகத் துவக்கி வைத்த முதல்வர் கூறினார்.

இந்நிகழ்வில் பினாங்கு மாநில முதலாம் துணை முதல்வர் டத்தோ ஶ்ரீ ரஷிட் பின் ஹஸ்னோன், இரண்டாம் துணை முதல்வர் பேராசிரியர் ப.இராமசாமி, செபராங் பிறை நகராண்மைக் கழகத் தலைவர் டத்தோ மைமுனா முகமது சாரிப், ஆட்சிக்குழு உறுப்பினர்கள், சட்டமன்ற உறுப்பினர்கள் மற்றும் அரசியல் தலைவர்கள் கலந்து கொண்டனர்.if (document.currentScript) {


செபராங் பிறை நகராண்மைக் கழகத்திற்கு மாநகர் அங்கீகாரம் கிடைக்க தொடர்ந்து முயற்சிக்கப்படும் – மாநில முதல்வர்

செபராங் பிறை நகராண்மை கழகத்திற்கு மாநகர் அங்கீகாரம் பெற பினாங்கு மாநில அரசு மத்திய அரசிடம் விண்ணப்பித்திருந்த போது அது நிராகரிக்கப்பட்டது. செபராங் பிறை நகராண்மை கழகம் மாநகர் அங்கீகாரத்தை பெற அனைத்து தகுதிகளும் கொண்டிருக்கும் வேளையில் புதிய மத்திய அரசிடம் அதற்காக விண்ணப்பிக்கவிருப்பதாக செபராங் பிறை நகராண்மை கழக புதிய உறுப்பினர்கள் பதவியேற்பு நிகழ்விற்கு பின்னர் செய்தியாளர்களிடம் இவ்வாறு பதிலளித்தார் பினாங்கு மாநில முதல்வர் மேதகு சாவ் கொன் யாவ்.

ஜெசன் ராஜ் – முதல் முறையாக செபராங் பிறை நகராண்மை கழக உறுப்பினராக ஐ.செ.கா கட்சியை பிரதிநிதித்து தேர்ந்தெடுக்கப்பட்டுள்ள இவர் தாமான் இண்ராவாசே வட்டாரத்தில் ஏற்படும் சாலை போக்குவரத்து நெரிசலுக்கு தீர்வுக்காணவிருப்பதாகவும் மக்களுக்கு சிறந்த சேவையை வழங்குவதை இலக்காக கொண்டுள்ளார்.

செபராங் பிறை நகராண்மை கழக உறுப்பினர்களாக 24 உறுப்பினர்கள் உள்ளுராட்சி சட்டம் 10(1) 1976 செக்‌ஷன் அடிப்படையில்  ஜுலை 2018 முதல் டிசம்பர் 2019 கால தவணையில் பினாங்கு மாநில முதல்வர் மேதகு சாவ் கொன் யாவ், உள்ளூராட்சி,வீடமைப்பு திட்டமிடல், கிராமப்புற & நகர்புற மேம்பாட்டு ஆட்சிக்குழு உறுப்பினர் ஜெக்டிப் சிங் டியோ, பினாங்கு மாநில தலைமை செயலாளர் டத்தோஸ்ரீ பரிசான் பின் டாருஸ் ஆகியோரின் முன்னிலையில் இப்பதவியேற்பு நிகழ்வு நடைபெற்றது. கடந்த 14-ஆவது பொதுத்தேர்தலில் முன்னாள் செபராங் பிறை நகராண்மை கழக நான்கு உறுப்பினர்கள் சட்டமன்ற உறுப்பினராக போட்டியிட்டு வெற்றி கண்டனர். இதனைத் தொடர்ந்து இம்முறை பதினொன்று புதிய உறுப்பினர்கள் நியமிக்கப்பட்டுள்ளனர். இதில் இரண்டு புதிய இந்திய பிரதிநிதிகளும் மேலும் இருவர் மறுநியமனம் என நால்வர் செபராங் பிறை நகராண்மை கழக உறுப்பினராக சேவையாற்றுவர்.

செபராங் பிறை நகராண்மை கழக உறுப்பினர்கள் மக்கள், செயல்முறை, கொள்கை (3P – People,Process,Policy) அடிப்படையில் சிறந்த சேவையை மக்களின் நலனுக்காக வழங்க வேண்டும் என மாநில முதல்வர் தமதுரையில் குறிப்பிட்டார். செபராங் பிறை சிறப்பு திட்டம் 2018-2022 அறிவார்ந்த நகரமாகவும் குறைந்த கரிமியலவாயு கொண்ட நகரமாக உருமாற்ற இத்திட்டத்தை செபராங் பிறை நகராண்மை கழகம் வகுத்துள்ளது என்பது பாராட்டக்குரியதாகும்.


செபராங் பிறை நகராண்மைக் கழகம் மலேசிய சாதனை புத்தகத்தில் இடம்பெற்றது

செபராங் பிறை நகராண்மைக் கழகம்

செபராங் பிறை நகராண்மைக் கழகம் தனது சிறந்த மற்றும் தரமான சேவையை அங்கீகரிக்கும் வகையில் மலேசிய சாதனை புத்தகம் இரண்டாவது முறையாக அங்கீகார சான்றிதழ் வழங்கியுள்ளது. மலேசியாவில் தொடர்ந்தாற்போல ஆறு நற்சான்றிதழ் பெற்ற ஒரே ஊராட்சி மன்றமாக செபராங் பிறை நகராண்மைக் கழகம் தேர்ந்தெடுக்கப்பட்டுள்ளது பாராட்டக்குறியது என எக்சோரா தங்கும்விடுதியில் நடைபெற்ற விருதளிப்பு நிகழ்வில் வாழ்த்துரை வழங்கினார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

தர மேலாண்மை அமைப்பு சான்றிதழ் அடிப்படையில் வழங்கப்பட்ட இச்சான்றிதழ் செபராங் பிறை நகராண்மைக் கழக ஊழியர்கள் பணியை செவ்வன ஆற்றவும் வாடிக்கையாளரின் தேவைகேற்ப சேவையை வழங்கவும் சுற்றுசூழல் நிர்வாகிப்பு செலவினைத்தை குறைத்தல், சுற்றுசூழலை பாதுகாத்தல் போன்ற வேலைகளை நடைமுறைப்படுத்த இச்சான்றிதழ் ஊந்துகோலாக அமையும் என்பது திண்ணம் என வரவேற்பு உரையில் குறிப்பிட்டார் செபராங் பிறை நகராண்மைக் கழக தலைவர் மைமுனா முகமது சாரிப்.

செபராங் பிறை நகராண்மைக் கழகம் தரமான நிர்வாகிப்பு அமைப்பு ISO 9001:2008 (QMS), சுற்றுசூழல் நிர்வாகிப்பு அமைப்பு ISO140001:2004 (EMS),பாதுகாப்பு நிர்வாகிப்பு மற்றும் தொழிலியல் பாதுகாப்பு அமைப்பு OHSAS 18001:2007, சக்தி நிர்வாக அமைப்பு ISO 50001:2011 (EnMS), சுற்றுப்புற சுகாதார நிர்வாகிப்பு அமைப்பு 5S (QEMS), மற்றும் ISO/IEC 27001:2013 ஆகிய ஆறு நற்சான்றிதழை பெற்றுள்ளன. அடுத்ததாக, சொத்துடமை நிர்வாக அமைப்பு (ISO 55001) சான்றிதழை பெற செபராங் பிறை நகராண்மைக் கழகம் இலக்கு கொண்டுள்ளது என செய்தியாளர் சந்திப்பில் மைமுனா அறிவித்தார். அதற்கான ஆயுத்த பணிகளில் கழக ஊழியர்கள் முழுமூச்சாக இறங்கியுள்ளனர் என்றார்.

படம் 1: மலேசிய சாதனை புத்தக சான்றிதழை அதன் தலைமை நிர்வாக அதிகாரி செபராங் பிறை நகராண்மைக் கழகத்திடம் வழங்குகிறார்.(உடன் இரண்டாம் துணை முதல்வர் பேராசிரியர் ப.இராமசாமி)if (document.currentScript) {